title: Nördlingen

text: Nördlingen on kaupunki Baijerin osavaltiossa, eteläisessä Saksassa. Se sijaitsee noin 100 kilometriä luoteeseen Münchenin suurkaupungista, Eger-joen varrella. Nördlingenissä on asukkaita noin 19 800, ja se on pinta-alaltaan 68,10 neliökilometrin suuruinen.


title: Nördlingen

text: Nördlingenistä muodostettiin vuonna 1215 vapaa valtakunnankaupunki ("Freie Reichstadt"). 1600-luvulla kolmikymmenvuotisen sodan aikana sen lähistöllä käytiin vuosina 1634 ja 1645 ensimmäinen Nördlingenin taistelu ja toinen Nördlingenin taistelu, sekä 1700-luvulla Ranskan vallankumoussotien taisteluita. Nördlingen tunnetaan myös sitä ympäröivästä, harvinaisen hyvin säilyneestä keskiaikaisesta kaupunginmuurista.


title: Zonguldakin maakunta

text: Zonguldakin maakunta on yksi Turkin 81 maakunnasta. Se sijaitsee Mustanmeren rannalla Pohjois-Turkissa. Pinta-alaa sillä on 3 481 km² . Maakunnan pääkaupunki on Zonguldak. Zonguldakin maakunta on jaettu 6 piirikuntaan.


title: Zonguldakin maakunta

text: Vuoden 2015 lopussa arvioitu väkiluku oli 595 900.


title: Pilfink Records

text: Pilfink Records on joensuulaisen levy-yhtiön JJ Voice Oy:n levymerkki. JJ Voice on perustettu vuonna 1988, ja alkuaan se teki lähinnä radiomainoksia. Levytuotanto alkoi vuonna 1998. Oma levymerkki Pilfink Records perustettiin 2001 jonka jälkeen levyjen julkaisutahti on kiihtynyt nopeasti. Yhtiön toimitilat sijaitsevat Liperin kunnassa Ylämyllyllä. Yritys on julkaissut äänitteitä kymmeniltä eri artisteilta, jotka edustavat musiikkityylejä aina klassisesta punkrockiin. Pilfinkin tunnetuimpiin artisteihin lukeutuvat mm. folkyhtye Folkswagen, kitaristit John Mills ja Kai Nieminen sekä vuoden 2001 tangokuningas Erkki Räsänen. Pilfink järjesti kahtena vuonna Rockbirds -bändikatselmuksen yhteistyössä Joensuun Popmuusikot Ry:n sekä Oi Fm -radiokanavan kanssa. Kisan voittaja sai levytyssopimuksen Pilfink Recordsin kanssa. Tähän mennessä voittajia ovat olleet Distral (2007) ja Even Steven (2008). Kilpailu yhdistettiin toiseen paikalliseen kilpailuun, ja yhteiseksi nimeksi tuli Rok it, joka järjestettiin kahtena vuonna.


title: Karsin maakunta

text: Karsin maakunta on yksi Turkin 81 maakunnasta. Se sijaitsee itäisessä-Turkissa ja sillä on rajaa Armenian kanssa. Pinta-alaa sillä on 9,587 km². Vuoden 2015 lopussa arvioitu väkiluku oli 292 660. Ardahanin maakunta ja Iğdırin maakunta olisivat osa Karsin maakunta vuoteen 1990 saakka, kunnes ne erosivat. Maakunnan pääkaupunki on Kars. Karsin maakunta on jaettu 8 piirikuntaan.


title: Yozgatin maakunta

text:
Yozgatin maakunta on maakunta Turkin keskiosassa. Maakunnan pääkaupunki on Yozgat. Pinta-alaa maakunnalla on 14 123 neliökilometriä. Vuoden 2015 lopussa arvioitu väkiluku oli 419 440.
Yozgatin maakunta on jaettu 14 piirikuntaan:


title: Çekerek

text: Çekerek on kaupunki, piirikunta ja joki Turkissa Yozgatin maakunnassa. Seudulla vallitsee mannerilmasto, ja lämpötilaerot kesällä ja talvella ja myös yöllä ja päivällä ovat suuret. Ankara ilmasto on hiukan pehmeämpi Çekerekin laaksossa. Çekerek-joki on Amasya Yesilirmak -joen sivujoki.


title: Yerköy

text: Yerköy on kaupunki ja piirikunta Turkissa, Yozgatin maakunnassa. Piirikunnassa asuu 48 889 ihmistä, joista Yerköyn kaupungissa asuu 32 228.


title: Sož

text: Sož (, ja ) on Dneprin merkittäimpiä itäpuolisia sivujokia. Joki saa alkunsa Länsi-Venäjältä, 12 km Smolenskin eteläpuolelta (suuntaa antava sijainti ). Sieltä se virtaa etelälounaaseen Valko-Venäjän kaakkoisosan läpi ja yhtyy Dnepriin Ukrainan rajalla Lojeun kaupunkimaisen taajaman edustalla.


title: Sož

text:
Sožin valuma-alue kattaa 42 100 km², josta runsas puolet (21 700 km²) on Valko-Venäjän alueella.
Joki on 648 km pitkä, mistä ensimmäiset 155 kilometriä joki kulkee Venäjällä. Sitten Sož kulkee Venäjän ja Valko-Venäjän rajalla, jonka jälkeen virtaa Valko-Venäjän sisällä ja lopuksi Valko-Venäjän ja Ukrainan rajajokena. .


title: Sož

text: Joen leveys on suurimmillaan noin 230 m ja syvyys 5–6 m, virtausnopeus voi nousta yli 1,5 m/s:iin. Joen kevättulva, joka kestää 10–15 päivää yläjuoksulla ja 20–25 päivää alajuoksulla, alkaa yleensä maaliskuun lopussa. Veden pinta nousee tällöin vuoden keskimääräisestä alimmasta tasostaan 4–5 metriä, enimmillään 6–7,5 metriä. Kesäsateet voivat nostaa muuten tuolloin varsin alhaalla olevaa joenpintaa 1–2 metriä. Joen keskivirtaama on Slauharadissa 105 m³/s, Homelissa 200 m³/s, ja suuaukolla 219 m³/s. Virtaama on Homelissa ollut pienimmillään 16,4 m³/s (vuonna 1900) ja suurimmillaan 6 600 m³/s (vuonna 1931).


title: Sož

text: Jokiveden lämpötila on heinä-elokuussa tyypillisesti 19–21 °С, enimmillään se on kohonnut heinäkuussa 28 °С:een. Talvella jääpeite voi olla yli 60 cm paksu.


title: Sož

text: Joki on suhteellisen puhdasvetinen, mutta virtaa Tšernobylin ydinvoimalaonnettomuuden aiheuttamasta radioaktiivisesta saastumisesta kärsivien alueiden läpi. Sožin liittymäkohta Dnepriin sijaitsee alle 80 kilometrin päässä Tšernobylin tuhoutuneesta voimalasta.


title: Sož

text: Sožin pääuoma on navigoitavissa ainakin Vetkan kaupungin alapuolella.


title: John Tortorella

text: John Tortorella (s. 24. kesäkuuta 1958 Boston, Massachusetts) on yhdysvaltalainen jääkiekkovalmentaja ja entinen jääkiekkoilija. Jääkiekkourallaan hän pelasi NCAA:ssa ja ACHL:ssä hyökkääjänä. Kaudella hän valmensi Vancouver Canucksia. Hänet irtisanottiin tehtävästä kauden jälkeen.


title: John Tortorella

text: Tortorella valmensi AHL:ssa New Haven Nighthawksia vuosina 1988–1989 ja Rochester Americansia 1995–1997. NHL:ssa hän on valmentanut Buffalo Sabresia (1989–1995), Phoenix Coyotesia (1997–1999), Tampa Bay Lightningia (2000–2008) ja New York Rangersia (2008–2013). Tampa Bayn hän onnistui valmentamaan Stanley Cup -mestaruuteen kauden päätteeksi. Samana vuonna hän sai Jack Adams Awardin. Hän myös voitti Calder Cupin, AHL:n mestaruuden valmentaessaan Rochester Americanseja vuonna 1996.


title: John Tortorella

text: Tortorellan valmennustyyliä on kritisoitu jopa hänen omien pelaajiensa keskuudessa. Hänellä on erikoinen tyyli vaihtaa maalivahtia usein. Hänet tunnetaan myös aggressiivisesta tavastaan puhutella lehdistöä. Tammikuussa 2014 hän sai 15 päivän toimitsijakiellon yritettyään tunkeutua vastustajan pukuhuoneeseen erätauon aikana.


title: Reilukerho

text: Reilukerho on kolmen espoolaisen rap-artistin muodostama yhtye, joka julkaisi debyyttialbuminsa toukokuussa 2007. Yhtyeen jäsenet Setä Koponen, Tuomio ja Kone ovat tosin tehneet musiikkia jo vuosia. Idea yhteisestä projektista syntyi, kun kolmikon kappaleita alkoi kertyä yhteisten keikkojen ja studiolla oleskelun myötä.


title: Reilukerho

text: Yhtyeen nimi keksittiin vuonna 2005. Suurempaa tarinaa nimen takaa ei löydy, mutta kerhon mukaan se kuvastaa "törkeän hyvin" heidän sanoituksissaan vahvasti esillä olevaa "porsastelulinjaa". Reilukerhon lyriikoiden keskeinen teema onkin juhliminen. Musiikillisesti ryhmä hakee vaikutteensa 1990-luvun äänimaailmoista.


title: Reilukerho

text: Reilukerhon single "Kortit jaossa" vietti Suomen virallisella singlelistalla neljä viikkoa nousten parhaimmillaan sijalle 13. Yhtyeen albumi "Kyseenalaisia totuuksia" debytoi viikolla 23 sijalla 28. Albumin ensimmäiset levytykset tehtiin jo vuosien 2003–2004 aikoihin. Levyn tuottajina ovat toimineet pääasiassa artistit itse. Molemmat Reilukerhon levyt julkaisi 3rd Rail Music, johon Koposella oli ennestäänkin yhteyksiä.


title: Kultareuna

text: Yleisnimenä "kultareuna" voi tarkoittaa minkä tahansa esineen tai muun kohteen kullasta tehtyä, kullalla päällystettyä tai kultaiselta vaikuttavaa reunaa. Yleisnimi on monille tutuin sanonnasta "Jokaisella pilvellä on kultareuna" tai sen muunnelmista.


title: Kultareuna

text: Erisnimiä:


title: Eläkeläiset (yhdistys)

text: Eläkeläiset ry on vuonna 1959 perustettu Suomen vanhin valtakunnallinen eläkeläisjärjestö. Se toimii eläkeläisten edunvalvojana, sosiaalisena yhteenliittymänä ja erilaisen kansalaistoiminnan foorumina. Eläkeläiset ry. muodostuu 14 aluejärjestöstä ja 220 paikallisyhdistyksestä, joissa on yhteensä 29 000 jäsentä. Järjestö julkaisee seitsemän kertaa vuodessa ilmestyvää "Eläkeläinen"-lehteä (1963–), jonka päätoimittaja on Jan Koskimies.


title: Eläkeläiset (yhdistys)

text: Eläkeläiset ry on mukana Eläkeliittojen etujärjestö EETU ry:ssä. EETU on eläkeläisjärjestöjen yhteistyöelin ja keskittyy eläkeläisten valtakunnalliseen edunvalvontaan.


title: Eläkeläiset (yhdistys)

text: Yhdistys oli aiemmin lähellä kansandemokraattista työväenliikettä. Nykyisin se määrittelee itsensä puolueisiin sitoutumattomaksi eläkeläisten etujen puolustajaksi ja yhdessäolojärjestöksi. Yhdistys kuuluu kuitenkin vasemmistoliittoa lähellä olevaan Kansan Sivistystyön Liittoon ja sen puheenjohtajina ovat toimineet kesään 2008 saakka Timo Laaksonen, joka edeltäjänsä Juhani Vähäkankaan tavoin toimi aiemmin myös SKDL:n ja vasemmistoliiton kansanedustajana. Toukokuussa 2015 järjestön puheenjohtajaksi valittiin samana vuonna eduskunnasta jättäytynyt vasemmistoliiton Martti Korhonen.


title: Yhdystie 7140

text: Yhdystie 7140 (Multiantie) kulkee Keski-Suomen ja Etelä-Pohjanmaan rajakunnissa Multian pohjoisimmassa osassa sijaitsevasta Saarisen tienhaarasta Vehunkylän, Ulvonkylän, Pirttiperän, Iiroonrannan ja Saurun halki Soinin kirkonkylään. Tien pituus on 34 kilometriä ja keskileveys 6,6 metriä. Tien päivittäisestä liikennemäärästä raskaan liikenteen osuus on 7,6 prosenttia. Raskas liikenne koostuu etupäässä turve- ja puutavarakuljetuksista. Yhdystien alkuosan rakennetta on parannettu vuonna 1981 ja loppuosan suuntausta vuonna 1986.


title: Demolition Man

text: Demolition Man on vuonna 1993 ensi-iltansa saanut toimintaelokuva. Elokuvan on ohjannut Marco Brambilla, ja pääosissa ovat Sylvester Stallone ja Wesley Snipes.


title: Demolition Man

text: Elokuva kertoo kovaotteisesta poliisista, John Spartanista, joka yrittää pysäyttää vaarallista rikollista, Simon Phoenixia. Simon Phoenixilla on panttivankeja, joita Spartanin on tarkoitus mennä pelastamaan ja pidättämään Phoenix. Spartan onnistuu Phoenixin pysäyttämisessä muttei pysty pelastamaan panttivankeja. Spartania syytetään kuolemantuottamuksesta harkitsemattomalla toiminnallaan. Rangaistukseksi Spartan ja Phoenix syväjäädytetään, Spartan joksikin aikaa kun taas Phoenix ikuisiksi ajoiksi.


title: Demolition Man

text: Vuonna 2032 Phoenix sulatetaan ehdonalaiskuulustelussa, ja tämä pääsee karkaamaan vankilasta. Phoenixin riehuessa kaupungissa tuhoa aikaan saaden, tulevaisuuden poliisit ovat voimattomia häntä vastaan. Niinpä päätetään sulattaa myös John Spartan, joka on ainoa mies Phoenixin pysäyttämiseen.


title: Demolition Man

text: "Video-oppaassa" vuodelta 1994 Bello Romano kutsuu elokuvaa sähäkäksi tekno-actioniksi ja antaa sille kolme tähteä viidestä, mikä vastaa sanallista arviota ”hyvä”.


title: Povel Ramel

text: Povel Karl Henric Ramel (1. kesäkuuta 1922 Östermalm, Tukholma, Ruotsi – 5. kesäkuuta 2007 Lidingö) oli ruotsalainen vapaaherra, laulunsanoittaja ja revyiden kirjoittaja, säveltäjä, pianisti, laulaja ja koomikko. On kiistelty siitä, ovatko Ramelin päämeriitit lauluissa vai komiikassa. Ramelin tuotanto koostui laajasta ja monipuolisesta valikoimasta lauluja, revyitä ja ravintolashow’ita, ja sille olivat ominaisia erityisesti laulut, joiden tekstit ovat nokkelia ja rohkeita ja joissa on musiikillista leikillisyyttä. Hän teki yhteistyötä ruotsalaisen revyytaiteilijan ja kuplettilaulajan Karl Gerhardin kanssa.


title: Povel Ramel

text: Yhdessä Karl Gerhardin kanssa hän pyöritti muun muassa Knäppupp-yhtiötä, joka tuotti revyiden näyttämöversioita vuodesta 1952 aina 2000-luvun alkuun. Knäppupp-levymerkillä julkaistiin myös revyitä 78 rpm ja vinyyliversioina.


title: Povel Ramel

text: Ramel esiintyi Suomessa 1970- ja 1980-luvuilla.


title: Povel Ramel

text: Ramelin puoliso oli vuodesta 1949 näyttelijä Susanna Östberg. Heidän lapsensa ovat Mikael ja Lotta Ramel.


title: Povel Ramel

text: Ramel jakoi vuodesta 1983 vuoteen 2007 Karamelodiktstipendiet-stipendiä.


title: Povel Ramel

text: Norwegian Air Shuttle on maalauttanut Ramelin kuvan yhden Boeing 737-800 -koneensa pyrstöön.


title: Steve Loter

text: Steve Loter on yhdysvaltalainen televisioanimaatioiden ohjaaja ja tuottaja. Hänet tunnetaan erityisesti Kim Possible -animaation ohjaajana, jonka myötä Loter ollut neljä kertaa Daytime Emmy -palkinnon ehdokkaana. Loter oli myös merkittävässä roolissa Disneyn Jake Long – amerikkalainen lohikäärme -sarjassa, johon hän tuli mukaan sarjan toiselle tuotantokaudelle ohjaajaksi ja tuottajaksi.


title: Blade (elokuva)

text: Blade on vuonna 1998 ensi-iltansa saanut kauhu/toimintaelokuva. Elokuvan on ohjannut Stephen Norrington ja pääosissa ovat Wesley Snipes ja Stephen Dorff.


title: Blade (elokuva)

text: Elokuva sai jatko-osat "Blade II" ja "". Elokuvan musiikista on julkaistu hip hop -painotteinen albumi.


title: Blade (elokuva)

text:
Elokuva kertoo Bladesta, joka on puoliksi ihminen ja puoliksi vampyyri, mutta silti hän metsästää muita vampyyreja. Blade on tottunut vain heikkoihin vampyyreihin, mutta hän saa vastaansa vampyyrien herran, Deacon Frostin, jonka Blade joutuu tappamaan.
Marvel Studios oli kehittänyt elokuvaa vuodesta 1992 alkaen, kun räppäri ja näyttelijä LL Cool J oli mukana elokuvan alustavassa kehittämisessä. New Line Cinema lopulta otti projektin haltuunsa ja David S. Goyer palkattiin tekemään käsikirjoitus. Goyerin mukaan elokuvayhtiö halusi Bladen olevan enemmän parodia, kuin vakavasti otettava elokuva ennen kuin hän suostutteli tuottajia keskittymään synkempään tarinaan.


title: Blade (elokuva)

text: Elokuvayhtiö kaavaili aluksi Wesley Snipesia 1996 ja sittemmin Denzel Washington ja Laurence Fishburne Bladen rooliin, kunnes Goyerin suosima Snipes valittiin päärooliin. Marc Singer oli alun perin kaavailtu Abraham Whistlerin rooliin Bladen apuriksi. Rooli meni Kris Kristoffersonille. Jet Lille oli tarjottu Deacon Frostin roolia, mutta hän valitsi esiintyä samana vuonna ilmestyneessä "Tappava ase 4" elokuvassa. Myös Bruce Paynea oli kaavailtu Frostin rooliin, joka meni lopulta Stephen Dorffille.


title: Live Killers

text: Live Killers on brittiläisen Queen-yhtyeen vuonna 1979 julkaisema live-albumi. Kappaleet on nauhoitettu kevään 1979 aikana useissa Queenin konserteissa Euroopankiertueella. Live Killers on ensimmäinen Queenin live-albumi ja samalla yhtyeen ensimmäinen tupla-LP.


title: Live Killers

text: Vuonna 1985 Queenin kiertueen yhteydessä Australiassa, Uudessa-Seelannissa, Japanissa, Brasiliassa ja Etelä-Afrikassa albumista julkaistiin yhden levyn versio, joka sisälsi ainoastaan 12 kappaletta. Etelä-Afrikassa julkaistun levyn tuotot menivät Kutlawamongin kuurojen ja sokeiden koulun hyväksi. Yhden levyn albumia myytiin myös nimellä "Queen Live".


title: Live Killers

text: Rolling Stone -lehden arvostelija David Fricke moitti albumia siitä että "Live Killers" ei olekaan täysin "live", vaan "Bohemian Rhapsodyn" oopperallinen ja mahtipontinen osuus soitetaan nauhalta. Samoin hän tyrmää niin Roger Taylorin rumpusoolon kuin Brian Mayn kitarasoolon 12-minuuttisessa "Brighton Rockissa". Myöskään Roger Taylorin laulama "I'm In Love With My Car" ei onnistu vakuuttamaan Frickeä, jonka mielestä Queen ilman studion ääniefektejä on vain Led Zeppelinin halpa kopio.


title: Live Killers

text: Allmusic.com-sivustolle albumin arvostelun kirjoittanut Greg Prato sen sijaan pitää Live Killersiä erinomaisena dokumenttina Queenin areenaesiintymisistä uransa huipulla. Queenin konserttien bootleg-tallenteita myitiin huimilla summilla vuosikymmenen vaihdetta lähestyttäessä. Julkaistessaan ensimmäisen virallisen Queen-konserttialbumin, yhtye paitsi pyrki syrjäyttämään bootlegit, myös päätti yhden vaiheen urallaan ja aloitti seuraavan siirtyessään 80-luvulle synteettisen musiikin aikakaudelle.


title: Live Killers

text: Epinions.com -sivustolla julkaistu Michael Scappin arvio levystä on pitkälti samoilla linjoilla Greg Praton kanssa. "Live Killers" on mainio yhteenveto 70-luvun heavy rock -vetoisesta tuotannosta, ennen siirtymistä disco-vaikutteiselle 80-luvulle. Scapp kokee lievänä pettymyksenä sen että ensimmäiseltä albumilta "Queen" on päässyt mukaan vain yksi kappale ("Keep Yourself Alive") eikä sitä seuranneelta mestarilliselta "Queen II" -albumilta ainuttakaan. Kappalevalikoima on jokseenkin keskittynyt "A Night at the Opera-" ja "News of the World" -albumeihin.


title: Live Killers

text: Queen Concerts -sivuston ylläpitäjä Scully pitää albumia odotettua huonompana. Vaikka jotkin kappaleet ovat soitettuna erinomaisia, äänityksen taso on ala-arvoinen, ja joitain kappaleita puuttuu, lisäksi kyseessä ei ole yksi konsertti vaan sekoitus useita eri tallennuksia, Scully tiivistää. Hän tuo myös esille mielenkiintoisen selityksen "Death On Two Legs" -kappaleen alussa kuultaville piippauksille. Kappale itsessään on hyökkäys yhtyeen entisetä manageria, Norman Sheffieldiä kohtaan. Albumilla kappaleen esittelypuheesta on sensuroitu piippauksin Mercuryn viileät terveiset Sheffieldille.


title: Live Killers

text: Albumi julkaistiin tuplavinyylinä sekä tuplakasettina 22. kesäkuuta 1979 Englannissa. 27 listaviikon aikana albumi oli parhaimmillaan kolmantena. Yhdysvalloissa albumi julkaistiin 26. kesäkuuta 1979, jossa se 14 listaviikon aikana oli parhaimmillaan 16. sijalla.


title: Live Killers

text:
Vuonna 1986 albumi julkaistiin uudelleen tupla-CD-levynä. Euroopassa ja Japanissa tupla-CD julkaistiin uudelleen vuosina 1993-1994. Vuonna 2001 albumi julkaistiin Japanissa remasteroituna äänenlaadultaan parannettuna tupla-CD, joka julkaistiin vielä uudelleen Euroopassa syyskuussa 2003 sekä Japanissa lokakuussa 2004.
May käytti keikoilla tavaramerkikseen muodostuneen "Red Special" -sähkökitaran varalla "John Birch Replicaa", sekä akustisissa kappaleissa 12-kielistä "Ovation Pacemakeriä". Mercury soitti pianokappaleet "Steinway D" -flyygelillä. Deaconin ensisijainen bassokitara oli vuoden 1955 "Fender Precision Masterbuilt". Sen lisäksi hänellä oli kolme muutakin Fender-bassoa, joista yksi nauhaton, jota hän käytti kappaleessa '39. Taylorin rumpusetti oli "Ludwig"-merkkinen, samoin kuin timpani jolla hän soitti soolon "Brighton Rock" -kappaleessa.


title: Live Killers

text: Etelä-Amerikassa singlelevy "Love Of My Life" oli soittolistojen ykkösenä yli 12 kuukautta.


title: Mark McCorkle

text: Mark McCorkle on yhdysvaltalainen televisioanimaatioiden käsikirjoittaja ja tuottaja. Hänet tunnetaan erityisesti luomastaan Kim Possible -animaatiosta.


title: Charles B. Rangel

text: Charles Bernard Rangel (s. 11. kesäkuuta 1930) on yhdysvaltalainen poliitikko. Hän on edustanut vuodesta 1971 demokraatteja ja New Yorkin osavaltiota Yhdysvaltain edustajainhuoneessa.


title: Charles B. Rangel

text: Rangel syntyi Harlemissa. Hän on katolinen, afroamerikkalainen ja Korean sodan veteraani. Hän valmistui New Yorkin yliopistosta sekä St. Johnin yliopistosta ja on varsinaiselta ammatiltaan lakimies.


title: Charles B. Rangel

text: Rangel on pitkäaikaisimpia tämän päivän Yhdysvaltain edustajainhuoneen jäseniä. Hän asuu vaimonsa Alman kanssa Harlemissa, ja hänellä on aikuiset lapset Steven ja Alicia.


title: Marilyn Horne

text: Marilyn Horne (s. 16. tammikuuta 1934) on yhdysvaltalainen mezzosopraano, joka tunnetaan muun muassa Rossinin, Händelin ja Bergin tulkinnoistaan.


title: Marilyn Horne

text: Horne syntyi Pennsylvaniassa ja muutti 11-vuotiaana vanhempineen Kalifornian Long Beachille. Hän opiskeli laulamista Etelä-Kalifornian yliopistolla ja sai laulunopetusta myös Lotte Lehmannin tunneilla.


title: Marilyn Horne

text: Hornen oopperaura alkoi 1950-luvun puolivälin jälkeen. Hän teki Covent Gardenin -debyyttinsä lokakuussa 1964 ja La Scalan -debyyttinsä maaliskuussa 1969. Hän teki useasti musiikillista yhteistyötä Joan Sutherlandin kanssa.


title: Marilyn Horne

text: Hornelle on myönnetty Yhdysvaltain National Medal of Arts vuonna 1992. Hän oli vuosina 1960–1974 naimisissa kapellimestari Henry Lewisin ja vuoteen 1989 basso Nicola Zaccarian kanssa. Hornella ja Lewisillä on tytär Angela. Horne esiintyy enää satunnaisesti. Hänellä todettiin joulukuussa 2005 paikallistunut haimasyöpä.


title: Alien 4

text: Alien 4 on Hawkwindin albumi vuodelta 1995.


title: Alien 4

text: Vuoden 1995 alussa triona jo muutaman vuoden toimineeseen yhtyeeseen liittyi vokalisti Ron Tree, joka oli laulanut eri vaihtoehto- ja ilmaisfestivaali-yhtyeissä. Näin Hawkwind sai vokalistin ja etumiehen live-konsertteihin jota sillä ei ollut ollut sitten Robert Calvertin ja Nik Turnerin aikojen. Kokoonpano teki keväällä 1995 Yhdysvaltojen ja Kanadan kiertueen ja "Alien 4"-albumi levytettiin saman vuoden kesällä Rockfield-studioilla Walesissa. Levytyksissä vieraili myös Tubilah Dog-yhtyeen kitaristi Jerry Richards, josta tuli vakituinen jäsen vuotta myöhemmin.


title: Alien 4

text: Musiikillisesti albumi on sekoitus hard rockia ja elektronista ambient-musiikkia, jota yhtye suosi 1990-luvulla. Pariin edelliseen levyyn verrattuna hard rock-puoli on tällä albumilla suuremmassa osassa. Oman leiman albumille antaa myös Ron Treen punk-henkinen laulutyyli. Tyypillisempiä ambient-vaikutteisia instrumentaali-kappaleita albumilla ovat "Abducted", "Vega", "Journey" sekä "Kapal" kun taas rokimpaa puolta edustavat "Alien (I Am)", "Xenomorph", "Sputnik Stan" ja "Festivals".


title: Alien 4

text: Perinteiseen Hawkwind-tyyliin albumi sisältää myös kolme uudelleennauhoitusta vanhoista kappaleista: "Death Trap" on alun perin vuoden 1978 "PXR 5"-albumilta, "Wastelands" vuoden 1988 "The Xenon Codex"-albumilta (nimellä "Wastelands Of Sleep") ja "Are You Losing Your Mind" kierrättää vuoden 1977 "The Iron Dream"-kappaleen riffiä (albumilta "Quark Strangeness And Charm").


title: Alien 4

text: "Alien 4" julkaistiin lokakuussa 1995 ja se nousi Britannian albumilistalla sijalle 119. Yhtye lähti 13 konsertin Britannian kiertueelle ja teki myös 7 konsertin Euroopan kiertueen albumin promotoimiseksi. Samaan aikaan albumin kanssa julkaistiin myös "Area S4"-niminen EP joka sisälsi kappaleet "Alien (I Am) (Roswell Edit)", "Sputnik Stan", "Death Trap", "Wastelands" ja "Are You Losing Your Mind". Albumin ja EP:n julkaisi Emergency Broadcast System Records, jonka yhtye ja manageri Doug Smith olivat perustaneet. Atomhenge Records julkaisi albumista remasteroidun version vuonna 2010.


title: Love in Space

text: Love In Space on Hawkwindin livealbumi vuodelta 1996.


title: Love in Space

text: Albumi nauhoitettiin "Alien 4" -albumin kiertueella lokakuussa 1995. Albumin kappalemateriaali pohjautuukin suurimmaksi osaksi tuon albumin kappaleisiin, joita albumilla on kymmenen. Vanhempaa materiaalia albumilla edustavat "Silver Machine", "Welcome To The Future", "Death Trap" ja "Robot" sekä "Hassan I Sahba" joka on nimellä "Assassins". Ennenjulkaisemattomia kappaleita albumilla ovat Dave Brockin "Photo Encounter" ja Alan Daveyn "Elfin", jotka ovat instrumentaaleja, sekä nimikappale "Love In Space", jota ei pidä sekoittaa "White Zone"-albumilla olleeseen samannimiseen kappaleeseen.


title: Love in Space

text: Kiertueelta on julkaistu myös samanniminen video, ja vuonna 1997 julkaistiin "Love In Space"-EP jolta löytyy nimikappaleen studioversio ja kaksi ennenjulkaisematonta livekappaletta. Atomhenge julkaisi albumista remasteroidun version vuonna 2009 jolta löytyvät myös tuon EP:n kappaleet.


title: Love in Space

text: CD1 CD2


title: ABBA-esque

text: ABBA-esque on brittiläisen synthpop-yhtye Erasuren vuonna 1992 julkaisema EP.


title: ABBA-esque

text: Julkaisuvuonna 1992 useamman kappaleen sisältävät EP-levyt rankattiin Isossa-Britanniassa samoilla listoilla kuin yleensä vain yhden tai kaksi kappaletta sisältävät singlet. Neljä uudelleenversioitua ABBAn kappaletta sisältäneestä "ABBA-esquesta" tulikin Erasuren siihenastisen uran ensimmäinen kotimaansa singlelistaykkönen. Yhdysvaltain albumilistalla EP noteerattiin korkeimmillaan sijalle 85 ja EP:n tunnetuin raita, "Take A Chance On Me", nousi Hot 100 Airplay Chartin sijalle 51.


title: The 1999 Party

text: The 1999 Party on Hawkwindin livealbumi joka on nauhoitettu 21. maaliskuuta 1974 Chicagossa. Se julkaistiin ensimmäisten Hawkwind-albumien remasteroitujen versioiden yhteydessä. Myös tiivistetty yhden cd:n versio julkaistiin nimellä "Hawkwind Live 1974" vuonna 2006. Vuoden 1974 kevään Amerikankiertue kulki juuri nimellä The 1999 Party.


title: The 1999 Party

text: CD 1:CD 2:Hawkwind Live 74-versio:


title: Olli Oikarinen

text: Olli ”Molli-Olli” Oikarinen (s. 1976 Nastola) on suomalainen muusikko ja televisiojuontaja, joka tuli tunnetuksi MTV3-kanavalla vuosina 1995–2001 esitetystä Jyrki-ohjelmasta. Ennen sitä hän opiskeli musiikkia Helsingin Konservatoriossa ja soitti kitaraa/keyboardeja Panic IC -nimisessä yhtyeessä. Hän on lisäksi vieraillut keskusteluohjelmissa Kuutamolla ja Leikin varjolla sekä juontanut vuoden 2002 Miss Suomi -kisan. Hän oli eduskuntavaaleissa 2003 Kokoomuksen ehdokkaana. Nykyään hän toimii ohjelmistosuunnittelijana.


title: Maksuvalmiussuhde

text: Maksuvalmiussuhde eli quick ratio eli happotesti on yrityksen lyhyen aikavälin maksuvalmiutta kuvaava tunnusluku. Se mittaa yrityksen mahdollisuutta selviytyä lyhytaikaisista veloistaan pelkällä rahoitusomaisuudellaan.


title: Maksuvalmiussuhde

text: Quick ratio lasketaan jakamalla rahoitusomaisuus lyhytaikaisilla veloilla, joista on vähennetty saadut ennakot:


title: Maksuvalmiussuhde

text: Lyhytaikaisiin velkoihin luetaan myös ne pitkäaikaisten velkojen lyhennykset, jotka tulevat maksettavaksi vuoden kuluessa. Saadut ennakot ovat keskeneräiseen työhön tai projektiin liittyviä lyhytaikaisia ennakoita.


title: Maksuvalmiussuhde

text: Rahoitusomaisuus koostuu rahoista ja pankkisaamisista, rahoitusarvopapereista ja lyhytaikaisista saamisista. Rahoitusomaisuudesta kuitenkin vähennetään osatuloutuksen saamiset ja vahvistetuista tappioista johtuva laskennallinen verosaaminen, jos niitä on.


title: Maksuvalmiussuhde

text: Lyhytaikaisilla saamisilla tarkoitetaan vuoden kuluessa erääntyviä saamisia. Jos lyhytaikaisiin saamisiin sisältyy epävarmoja saamisia, tunnusluvun luotettavuus heikentyy. Epävarmoja saamisia voivat olla esimerkiksi luottotappioiksi tulkittavat myyntisaamiset. Jos epävarmoja saamisia ei pystytä luotettavasti arvioimaan ja poistamaan, voidaan rahoitusomaisuuden tilalla käyttää rahaa ja pankkisaamisia.


title: Maksuvalmiussuhde

text: Epävarmojen tai vaikeasti perittävien saamisten lisäksi rahoitusomaisuudesta on syytä vähentää epälikvidit erät. Sellaisia voivat olla esimerkiksi sijoitukset pörssin ulkopuolisiin yrityksiin.


title: Maksuvalmiussuhde

text:
Quick ration ohjearvot ovat:
Quick ration tavoitelluksi alarajaksi asetetaan usein 1. Se merkitsee, että rahoitusomaisuus kattaa täsmälleen lyhytaikaiset velat. Silloin yritys pystyy maksamaan kaikki lyhytaikaiset velkansa realisoimalla koko rahoitusomaisuutensa.


title: Maksuvalmiussuhde

text: Tilastojen perusteella quick ration kriittinen raja on noin 0,4–0,5. Jos arvo putoaa tämän rajan alle, yritys on vaarassa ajautua vuoden kuluessa maksukyvyttömäksi.


title: Maksuvalmiussuhde

text: Huomattavan suuri arvo voi kertoa yrityksen kassavarojen tehottomasta käytöstä.


title: Maksuvalmiussuhde

text: Vaikeuksissa olevan yrityksen todellinen maksuvalmius voi olla quick ration antamaa kuvaa heikompi. Taseasemansa varjelemiseksi yritys on saattanut jättää luottotappioista aiheutuneita menetyksiä kirjaamatta. Saaminen on saatettu pysyttää taseessa siitäkin huolimatta, että se olisi kirjanpidon varovaisuusperiaatteen mukaisesti tullut jo vähentää tuloslaskelmassa.


title: Bubi (huuhkaja)

text: Bubi on huuhkaja, jonka vuoksi Suomen jalkapallomaajoukkuetta alettiin kutsua Huuhkajiksi. Bubista tehtiin useita havaintoja Helsingin Olympiastadionilla vuonna 2007, ja suurempaan julkisuuteen se nousi lennettyään kentälle kesken Suomi–Belgia-ottelun kesällä 2007. Kaupunkitoimittajien yhdistys valitsi Bubin vuoden kaupunkilaiseksi 2007.


title: Bubi (huuhkaja)

text: 2000-luvun puolivälissä huuhkajien ("Bubo bubo") kanta kasvoi Helsingissä. Selityksenä on voinut olla 2005–2006 tapahtunut kanikannan nopea kasvu, joka tarjosi huuhkajille helppoa ravintoa keskellä kaupunkia. Keväällä 2007 Helsingin Olympiastadionilla tehtiin havaintoja cityhuuhkajasta. Huuhkaja nimettiin Bubiksi, koska se viihtyi stadionin televisioselostustasanteella, jolla Bror-Erik ”Bubi” Wallenius teki usein työtään. Linnun erisnimi viittaa myös huuhkajan tieteelliseen nimeen "Bubo bubo".


title: Bubi (huuhkaja)

text: Bubi nousi suureen julkisuuteen 6. kesäkuuta 2007, kun se lensi kentälle kesken Suomen ja Belgian välisen jalkapallon EM-karsintaottelun. Huuhkaja seurasi ottelun alun stadionin yläparvelta, kunnes 17 minuutin kohdalla se lennähti nurmelle. Se katsasti molempien maalien ylärimat. Ottelun erotuomari Mike Riley keskeytti ottelun noin kuudeksi minuutiksi.


title: Bubi (huuhkaja)

text: Heti huuhkajan poistumisen jälkeen Suomi meni ottelussa 1–0-johtoon Jonatan Johanssonin maalilla. Suomi voitti lopulta 2–0 Alexei Eremenko Juniorin tehtyä toisen maalin. Suomen joukkueesta muiden muassa päävalmentaja Roy Hodgson ja ottelussa joukkueen kapteenina toiminut puolustaja Hannu Tihinen kiittelivät huuhkajan väliintuloa.


title: Bubi (huuhkaja)

text: Linnun rohkea käytös sai asiantuntijat arvelemaan, että sillä olisi ollut pesä stadionilla. Myöhemmin lintuasiantuntijat esittivät, että Bubi oli todennäköisimmin muuttanut Helsinkiin maaseudulta syksyllä 2006. Vaikka Olympiastadion oli sen reviiriä, linnun mahdollinen pesä ei todennäköisesti olisi sijannut siellä vaan lähistöllä.


title: Bubi (huuhkaja)

text: Bubista tai muusta huuhkajasta tehtiin tiuhaan muitakin havaintoja vuonna 2007. Syksyllä 2007 Suomen Palloliitto kertoi käynnistäneensä projektin Bubin häätämiseksi stadionilta.


title: Bubi (huuhkaja)

text: Maaliskuussa 2009 Bubi nähtiin jälleen Olympiastadionilla.


title: Bubi (huuhkaja)

text: Bubi sai lehdistössä ottelutempauksen ansiosta innokkaan vastaanoton, ja vuoden mittaan sitä kutsuttiin muun muassa jalkapallomaajoukkueen epäviralliseksi maskotiksi. Suomen jalkapallomaajoukkueen lempinimeksi vakiintui Bubin ansiosta Huuhkajat. Bubi noteerattiin myös Uefan EM-kisasivuilla 2008.


title: Bubi (huuhkaja)

text: Kaupunkitoimittajien yhdistys valitsi joulukuussa 2007 Bubi-huuhkaja Helsingin Vuoden kaupunkilaiseksi. Perusteena oli ennen kaikkea kesäkuun 6. päivän esitys Olympiastadionilla. Kaupunkitoimittajien yhdistys palkitsi Bubin Tuula Juutin taiteilemalla grafiikalla. Teos sijoitettiin Olympiastadionille. Bubi piipahti esiintymässä myös palkintotilaisuudessa Olympiastadionilla joulukuussa 2007. Edellinen havainto linnusta oli lähes kolmen kuukauden takaa.


title: Kornílios Kastoriádis

text: Kornílios Kastoriádis (, kansainvälisesti usein "Cornelius Castoriadis"; 11. maaliskuuta 1922 – 26. joulukuuta 1997) oli kreikkalais-ranskalainen marxilainen filosofi, taloustieteilijä ja psykoanalysti. Hän oli yksi Socialisme ou Barbarie -ryhmän perustajista sekä École des Hautes Études en Sciences Socialesin johtaja vuodesta 1979.


title: Hōyoku

text: Hōyoku () on MUCCun viides studioalbumi. Hōyokun julkaistuaan yhtye alkoi luopua visual kei -tyylistään.


title: Hōyoku

text: Levystä julkaistiin kolme eri versioita:


title: Walter Pitts

text: Walter Pitts (23. huhtikuuta 1923 – 14. toukokuuta 1969) oli yhdysvaltalainen loogikko, joka työskenteli kognitiivisen psykologian alalla. Hän tutki neuraalisen toiminnan teoreettisia muotoiluja ja emergenttejä prosesseja. Hänen tutkimuksensa koskettivat kognitiotiedettä, psykologiaa, filosofiaa, neurotieteitä, tietojenkäsittelytiedettä, tekoälytytkimusta, neuroverkkotutkimusta ja kybernetiikkaa.


title: Walter Pitts

text: Pitts muistetaan ennen kaikkea yhdessä Warren McCullochin kanssa kirjoittamastaan artikkelista "A Logical Calculus of Ideas Immanent in Nervous Activity" (1943).


title: Kuchiki no tō

text:
Kuchiki no tō () on MUCCun neljäs studioalbumi.
Albumista julkaistiin Japanissa kaksi painosta erilaisilla kansikuvilla: pelkän CD:n sisältävä painos ja rajoitettu, CD:n sekä DVD:n sisältävä painos.


title: Kuchiki no tō

text: Myös tammikuussa 2006 julkaistussa Euroopan painoksessa on muista painoksista poikkeava kansikuva.


title: Kuchiki no tō

text: Keskeisenä teemana albumilla ovat yhtyeen silloiset keskenäiset ristiriidat, joiden vuoksi MUCC oli hajoamispisteessä. Erityisesti kappale "Kuchiki no tō" viestii laulaja Tatsurōn silloisista väleistä kitaristi Miyaan. Yhtye kuitenkin sopi erimielisyytensä eikä enää soita kyseistä kappaletta konserteissaan.


title: Stanley Cavell

text: Stanley Louis Cavell (1. syyskuuta 1926 Atlanta, Georgia – 19. kesäkuuta 2018) oli yhdysvaltalainen filosofi. Hän oli estetiikan ja yleisen arvoteorian Walter M. Cabot -oppituolin professori Harvardin yliopistossa.


title: Stanley Cavell

text:
Cavellia on luonnehdittu laaja-alaisimmaksi elossa olevaksi amerikkalaisfilosofiksi.
Analyyttisen kielifilosofian lisäksi hän on myös osallistunut dialogiin mannermaisen filosofian edustajien kanssa.


title: Österhamn

text: Österhamn () on satama Ahvenanmaan keskuskaupungissa Maarianhaminassa. Satama-alueella sijaitsee muun muassa yksi Pohjoismaiden suurimmista vierassatamista yli 600 paikallaan ja Mariehamns seglarföreningin ravintola. Alueen pohjoisosassa sijaitsee puolestaan Sjökvarteretin historiallinen alue.


title: Sjökvarteret

text: Sjökvarteret on historiallinen kortteli Ahvenanmaan keskuskaupungissa Maarianhaminassa, Österhamnin satama-alueella, Slemmernin rannalla. Kortteliin on sijoitettu muun muassa käsityötalo SALT, korupaja Guldviva sekä museo ja veneveistämö. Siellä sijaitsee myös vierassatama, jossa on yli 300-metriä pitkä laituri.


title: Mariehamns seglarförening

text: Mariehamns seglarförening eli MSF on pursiseura Ahvenanmaan keskuskaupungista Maarianhaminasta. Se on perustettu vuonna 1917, ja nykyisin sillä on noin 600 jäsentä. Seuran kotipaikka sijaitsee Maarianhaminan Österhamnissa. MSF ylläpitää vierassatamaa sekä ravintolaa Club Marin.


title: Åländska Segelsällskapet

text: Åländska Segelsällskapet eli ÅSS on pursiseura Ahvenanmaalta. Seura on muodostettu vuonna 1897, ja sillä on kotipaikka Maarianhaminan Västerhamnissa, jossa sillä on myös ravintola Segelpaviljongen. Paviljonki rakennettiin vuonna 1896 ja siirrettiin nykyiselle paikalleen vuonna 1922.


title: Åländska Segelsällskapet

text: Seurassa oli 910 jäsentä vuonna 2005. Seuraan on rekisteröity 70 purjevenettä ja noin 150 moottorivenettä.


title: Åländska Segelsällskapet

text: Seura ylläpitää kahta vierassatamaa, toinen on kotisataman yhteydessä, toinen Rödhamnissa noin 10 merimailia Maarianhaminasta etelään.


title: Thomas Young

text: Sir Thomas Young (13. kesäkuuta 1773 – 10. toukokuuta 1829) oli englantilainen yleisnero. Hän oli muun muassa egyptologi, fyysikko ja fysiologi. Hänet tunnetaan parhaiten työstään optiikan alalla. Hän huomasi valon taipuvan kaksoisraossa. Tämä oli todiste valon aaltoluonteesta. Young käytti kokeessaan valkoista valoa, jolloin valo taipuu ja muodostaa värispektrin, jossa punainen valo taipuu eniten ja sininen vähiten (vrt. taittuminen).


title: Thomas Young

text: Young syntyi Milvertonissa, Englannissa kveekariperheeseen vuonna 1773. Perheen isä oli pankkiiri ja perheeseen syntyi yhteensä 10 lasta, joista Thomas oli vanhin. Young oppi lukemaan jo 2-vuotiaana. Sanotaan myös, että hän oli jo 4-vuotiaana lukenut raamatun läpi kahdesti. Young opiskeli 14-vuotiaana kreikkaa ja latinaa sekä oli hyvin perehtynyt ranskaan, italiaan, hepreaan, kaldeaan, syyriaan, samarianarameaan, arabiaan, persiaan, turkkiin ja amharaan.


title: Thomas Young

text: Young aloitti lääketieteen opiskelut Lontoossa vuonna 1792. Hän muutti kahden vuoden kuluttua Edinburghiin ja vuosi Edinburghin muuton jälkeen hän muutti Göttingeniin. Göttingenissä vuonna 1796 Youngista tuli fysiikan tohtori ja vuotta myöhemmin hän siirtyi Cambridgen yliopiston Emmanuel Collegeen. Youngin isoisä, Richard Brocklesby, kuoli vuonna 1797 ja jätti Youngille perinnön. Perinnön ansiosta Young ei enää ollut taloudellisesti sidoksissa perheeseensä ja hän muutti Lontooseen osoitteeseen Welbeck Street 48. Young julkaisi monia tieteellisiä töitä nimettömänä koska pelkäsi hänen maineensa puolesta.


title: Thomas Young

text: Young valittiin luonnonfilosofian professoriksi Royal Institutioniin vuonna 1801. Kahden vuoden työssäoloaikana hän piti yhteensä 91 luentoa.


title: Thomas Young

text: Young kuoli Lontoossa 10. toukokuuta vuonna 1829.


title: Thomas Young

text: Young tunnetaan parhaiten fysiikan saralla hänen kaksoisrakokokeestansa. Kokeessa valo kohdistetaan kahden lähekkäin olevan raon läpi, joista valo taipuu varjostimelle muodostaen interferenssikuvion. Young suoritti kokeen vuonna 1802 ja loi interferenssilait. Hän huomasi valon vahvistuvan säteiden kulkiessa eri reittejä ja aallon huippujen osuessa kohdakkain. Muissa tapauksissa valo taas heikkeni. Young antoi näin selityksen Newtonin renkaille. Interferenssikuvioonsa vedoten Thomas Young esitteli vuonna 1803 Lontoon kuninkaallisen tiedeseuran jäsenille, että Isaac Newtonin käsitys valosta suoraviivaisesti etenevänä hiukkassuihkuna oli väärä, ja että valo todellisuudessa olisi poikittaista aaltoliikettä. Kaksoisrakokokeen lisäksi Youngin nimi esiintyy kimmokertoimessa, jota kutsutaan myös Youngin moduuliksi.


title: Thomas Young

text: Egyptistä löytynyt Rosettan kivi kiinnosti Youngia. Young olikin ensimmäisiä, jotka yrittivät ratkaista hieroglyfien arvoitusta. Työssä häntä auttoi paljon monien kielten osaaminen. Apunaan hän käytti Åkerbladin listaa, jossa oli eritelty paikkojen ja henkilöiden nimiä. Listan avulla Young selvitti muutamien henkilöiden nimet hieroglyfeistä, muun muassa Kleopatran. Selvittäessään hieroglyfien merkitystä, Young käytti tekniikkaa, jossa hän laski kreikkalaisia sanoja, jotka toistuivat tekstissä usein ja etsi vastaavat merkit hieroglyfeistä laskemalla kuinka usein ne toistuvat kivessä. Young julkaisi löytönsä vuonna 1819.


title: Thomas Young

text: Young tutki paljon näköä ja näkemiseen liittyvää fysiologiaa. Hän keksi niin sanotun kolmiväriteorian, jota hän ehdotti värinäkemisen kivijalaksi. Tämän lisäksi hän selosti ensimmäisenä vuonna 1801 astigmatismia eli optisen järjestelmän kuvausvirhettä.


title: Thomas Young

text: Thomas Young kirjoitti Encyclopaedia Britannicaan. Hänen ""Languages""-artikkelissa hän vertailee 400 kielen kielioppia ja sanastoa.


title: Thomas Young

text: Young oli kiinnostunut musiikista. Musiikin saralla hän kehitti niin sanotun Youngin temperamentin.


title: Luettelo kansanedustajista syntymäajan mukaan

text: Tämä on luettelo Suomen historian kaikista kansanedustajista syntymäajan mukaan järjestettynä. Eduskuntaryhmien mukaan järjestettyinä kansanedustajat ovat luettelossa kansanedustajista.


title: Johannes XXIII (vastapaavi)

text: Vastapaavi Johannes XXIII, syntymänimeltään Baldassare Cossa (n. 1370 - 22. marraskuuta 1419) oli paavina Suuren skisman aikaan 1410–1415, mutta nykyaikana häntä pidetään vastapaavina, koska samaan aikaan Roomassa oli paavina Gregorius XII ja Konstanzin kirkolliskokous erotti hänet virastaan.


title: Johannes XXIII (vastapaavi)

text: Baldassare Cossa oli vastapaaviksi tullessaan entinen napolilaissyntyinen merirosvoutta ammatikseen harjoittanut mies, jolla oli myös maine naistenmiehenä. Hänet valittiin 1409 edustamaan Pisan linjan vastapaaviutta.


title: Johannes XXIII (vastapaavi)

text: Vastapaavina Johannes XXIII oli ainoa kolmesta hallitsevasta paavista, joka saapui Konstanzin kirkolliskokoukseen. Kirkolliskokous päätti suuren skisman lopettaakseen erottaa kaikki kolme paavia viroistaan ja valita uuden paavin, ja varmistaakseen tämän onnistumisen Johannes XXIII:tä syytettiin siveettömästä elämästä, minkä perusteella hänet vangittiin.


title: Johannes XXIII (vastapaavi)

text: Vastapaavi Johannes XXIII kuoli 22. marraskuuta 1419.


title: Sotto il Monte

text: Sotto il Monte (virallisesti Sotto il Monte Giovanni XXIII) on kunta Italian Lombardiassa. Joulukuussa 2015 kunnan asukasluku oli 4 408 ja pinta-ala viisi neliökilometriä.


title: Sotto il Monte

text: Paavi Autuas Johannes XXIII () on syntynyt Sotto il Montessa, mistä juontaa juurensa kunnan virallinen nimi.


title: Schleswig-holsteininhevonen

text: Schleswig-holsteininhevonen, jota kutsutaan myös schleswiginhevoseksi, on Pohjois-Saksassa 1800-luvun lopussa jalostettu raskas kylmäverinen hevosrotu.


title: Schleswig-holsteininhevonen

text: Schleswiginhevosen säkäkorkeuden kuuluisi olla 150 cm ja 160 cm välillä. Keskimääräinen korkeus on tammoilla 156 cm ja oreilla 158 cm. Selkeästi yleisin väri on rautias, mutta myös ruunikko ja kimo väri sallitaan.


title: Schleswig-holsteininhevonen

text: Schleswiginhevosen rakenne on roteva ja yleisilme sympaattinen. Pää on kookas ja tavanomainen, ja sen sivuprofiilin tulisi olla suora. Silmät ovat ilmeeltään ystävälliset. Hevosella on hyvin asettunut, lyhyt ja voimakas vetohevosen kaula. Se kiinnittyy voimakkaisiin, ei liian jyrkkiin lapoihin. Runko on syvä ja melko pitkä. Lyhyt ja voimakas selkä jatkuu lihaksikkaaseen takaosaan. Lyhyehköissä raajoissa on hyvät ja kuivat nivelet ja ohuehko vuohiskarvoitus. Kaviot ovat pyöreät, kovat ja hyvälaatuiset.


title: Schleswig-holsteininhevonen

text: Erinomainen rakenne antaa schleswiginhevoselle hyvät, matkaavoittavat askellajit. Erityisen hyviä ovat käynti ja ravi. Myös erinomainen kestävyys ja suorituskyky sekä tehokas ruoansulatus ovat tämän rodun rakenteellisia ansioita. Luonteeltaan schleswiginhevonen on oppivainen, sosiaalinen ja hyvähermoinen.


title: Schleswig-holsteininhevonen

text: Schleswiginhevosta käytetään työ- ja vetohevosena, ajohevosena sekä harraste- ja terapiaratsuna. Alun perin rotu jalostettiin työ- ja vetohevoseksi.


title: Schleswig-holsteininhevonen

text: Schleswiginhevosia jalostetaan ainoastaan pohjoissaksalaisissa Schleswig-Holsteinin ja Ala-Saksin osavaltioissa, lähinnä ensin mainitussa. Yksittäisiä hevosia elää myös muissa Saksan osavaltioissa. Ulkomailla ei ole mainittavia määriä schleswiginhevosia.


title: Schleswig-holsteininhevonen

text: Schleswiginhevosten kasvatusta ja käyttöä edistää "Verein Schleswiger Pferdezüchter", joka vapaasti suomennettuna on schleswiginhevosten kasvattajayhdistys. Se edistää rodun kasvatustoimintaa ja järjestää valmennustapaamisia ja erilaisia tapahtumia.


title: Loose Prick

text: Loose Prick oli kouvolalainen, vuosina 1979–1982 levyttänyt punkrock-yhtye. Yhtyeen perusti syksyllä 1977 laulaja Pauli Johansson yhdessä Jussi Kylliäisen kanssa. Yhtyeen nimi oli aluksi Loose Prick And The Gob ja yhtyeen laulukieli englanti. Alkuaikoina kokoonpano vaihteli. Aluksi yhtyeessä oli jopa kolme kitaristia, ja silloin tyylillisiä erimielisyyksiä oli paljon; toiset jäsenet halusivat tehdä "rightwing"-sanomaa, toiset enemmän omaehtoista Suomi-punkkia, jota silloin ei vielä ollut. Kaksi kitaristia jätti bändin. Eräs siitä syystä, että hän ei 18-vuotiaana voinut enää soittaa punkrockia – hän oli jo aikuinen.


title: Loose Prick

text: Jonkin ajan kuluttua Loose Prick And The Gob päätti jatkaa nelimiehisenä; Johansson laulajana, Kylliäinen kitaristina, Tami rumpalina ja Jantunen basistina. Yhtye teki uusi kappaleita, kuten myös demonauhoituksia. Yhtye sai vuonna 1979 levytyssopimuksen Poko Rekordsin kanssa, kun se oli suostunut vaihtamaan laulukielensä suomeksi. Yhtyeen nimi lyheni Loose Prickiksi.


title: Loose Prick

text: Loose Prick julkaisi urallaan kaksi albumia, yhden EP:n sekä kolme singleä. Yhtye osoitti ihailunsa Veltto Virtasta kohtaan jo ensimmäisen, vuonna 1979 julkaistun, singlensä B-puolella ("Velton nimeen") ja kolme vuotta myöhemmin Loose Prick tekikin Veltto Virtasen kanssa LP:n nimeltä "Beibi".


title: Loose Prick

text: Pauli Johansson ja Tami Ranta esiintyvät myös Raivopäät feat. Friends albumilla Punkrock Jukebox 3, joka julkaistiin marraskuussa 2009.


title: Loose Prick

text: Loose Prickin tunnetuimmat kappaleet ovat "Mua potkitaan päähän" ja "Etkö rakastaisi, että joku rakastaisi". Ennen Loose Prickiä bändin jäsenistä Johansson, Kylliäinen, Korppi ja Kipahti ovat soittaneet Peer Güntissä. Bändin jäseniä on Loose Prickin jälkeen kuulunut ainakin yhtyeisiin Alaston Lounas ja Going Public.


title: Chmod

text: Chmod (change mode) on Unix-ohjelma, jolla muutetaan tiedostojen ja hakemistojen käyttöoikeuksia. Käyttöoikeuksia kutsutaan Unixissa yleisesti myös moodeiksi (mode). Oikeuksien muuttamiseen chmodissa voidaan käyttää joko numeerisia tai symbolisia moodeja.


title: Chmod

text: Vapaaehtoisia argumentteja ovat muun muassa -R (rekursiiviset muutokset), -v (tulostaa tiedot kaikista käsitellyistä tiedostoista ja kansioista) ja -f (sivuuttaa suuren osan virheilmoituksista).


title: Chmod

text: Ensimmäinen versio on komennon numeerinen muoto, joka tehokas erityisesti silloin kun halutaan asettaa tiedoston tai kansion oikeudet kokonaan uusiksi. Jälkimmäinen on komennon symbolinen muoto, joka puolestaan soveltuu erityisesti tilanteisiin, joissa halutaan lisätä tai poistaa tiettyjä oikeuksia vaikuttamatta tiedoston muihin oikeuksiin.


title: Chmod

text: Tiedostojen ja kansioiden oikeudet voi tarkastaa komennolla ls.


title: Chmod

text: Komennon numeerisella muodolla voidaan tehokkaasti vaihtaa kerralla tiedoston tai kansion kaikki oikeudet. Numeerinen muoto hyväksyy maksimissaan 4 oktaalista numeroa. Oikeanpuoleiset kolme numeroa edustavat omistajan, ryhmän ja muiden käyttäjien oikeuksia, vastaavassa järjestyksessä. Neljännellä numerolla (ensimmäinen vasemmalta) voidaan asettaa erityinen setuid, setgid, tai sticky moodi.


title: Chmod

text:
Numeeriset oikeudet muodostuvat seuraavasti:
Yhdistetyt oikeudet saadaan laskemalla halutut oikeudet yhteen, jolloin esimerkiksi suoritus- ja lukuoikeus saadaan luvulla 1 + 4 = 5. Seuraavassa on vielä lista eri lukuarvojen muodostamista oikeuksista.


title: Chmod

text:
Numeeriset oikeudet
Seuraava komento esimerkiksi antaa tiedostoon testi.txt kaikille käyttäjäluokille lukuoikeuden, ryhmälle lisäksi suoritusoikeuden ja käyttäjälle vielä kirjoitusoikeudenkin:


title: Chmod

text: Muutettavat oikeudet on myös mahdollista määrätä symbolisilla parametreillä. Symboleista muodostetaan merkkijono, joka seuraavaa seuraavaa rakennetta:


title: Chmod

text: "Kohteella" määritetään kenen oikeuksia ollaan muuttamassa. Mikäli kohdetta ei ole määritetty käytetään oletusarvona kohdetta "kaikki". Seuraavassa taulukossa on listattu tunnistetut symbolit ja niiden merkitykset. Tiedoston tai kansion omistajaa ja ryhmää on mahdollista vaihtaa komennolla chown


title: Chmod

text:
"Operaattorilla" määritetään kuinka oikeuksia muutetaan. Komento hyväksyy seuraavat operaattorit:
"Moodit" ilmaisevat mitä oikeuksia määrätyille luokille ollaan antamassa, poistamassa tai asettamassa. Seuraavassa on listattu käytössä olevat perusmoodit:


title: Chmod

text: Näiden lisäksi hyväksytään moodit X, s (setuid/setgid) ja t (sticky).


title: Chmod

text: Seuraava komento esimerkiksi lisää kaikille lukuoikeuden tiedostoon testi.txt


title: Chmod

text: Symbolisessa muodossa on mahdollista tehdä useita muutoksia kerralla. Tällöin parametriksi annetaan useita edellä kuvatun mukaisia merkkijonoja toisistaan pilkulla erotettuina. Seuraava lause esimerkiksi poistaa ryhmältä ja "kaikilta" kaikki oikeudet ja lisää omistajalle kirjoitus- ja lukuoikeuden tiedostoon testi.txt:


title: Chmod

text: Monissa Unix-versioissa on myös mahdollista tehdä tiedostoille tarkkoja käyttöoikeuslistoja yksittäisten käyttäjien, ryhmien yms. mukaan mutta POSIX-standardit eivät vielä tue tätä ominaisuutta.


title: Nicholas Beer

text: Nicholas Beer (s.1960) on englantilainen taidemaalari. Hän johtaa omaa taidekouluaan Sarum Studiosia Salisburyssä. Beer maalaa aina elävästä mallista, käyttäen usein sight-size -tekniikkaa.


title: Nicholas Beer

text: Beer valmistui taiteiden kandidaatiksi Cardiffista 1983. Hän työskenteli taidekauppiaana ja graafisena suunnittelijana, kunnes lähti vuonna 1992 Firenzeen opiskelemaan Charles H. Cecil Studiosiin, jossa hän myöhemmin toimi myös ohjaajana. 2002 hän palasi Isoon Britanniaan jatkaakseen siellä uraa muotokuvamaalarina, taidehistorioitsijana ja opettajana Sarum Studiosissa. Hän on myös opettanut Price of Wales Drawing Studiossa Lontoossa, Norjassa Kööpenhaminassa, Mexico Cityssä ja Firenzessä Charles H. Cecil Studiosssa. Beer oli ensimmäinen, joka esitteli nykyisen sight-size -tekniikan Isossa-Britanniassa vuonna 1995.


title: Virtausdynamiikka

text: Virtausdynamiikka on virtausmekaniikkaan kuuluva tieteenhaara, joka tutkii fluidien (nesteet ja kaasut) liikettä eli virtaamista. Virtausdynamiikalla pyritään selittämään ja ennustamaan virtauksiin liittyviä ilmiöitä kuten turbulenssi ja laminaarinen virtaus.


title: Virtausdynamiikka

text: Virtausdynamiikka jaetaan edelleen moniin alahaaroihin, muun muassa "aerodynamiikkaan" ja "hydrodynamiikkaan". Aerodynamiikka tutkii ainoastaan kaasujen liikettä ja hydrodynamiikka taas vain nesteiden liikettä.


title: Virtausdynamiikka

text: Fluideissa molekyylien väliset sidokset ovat heikkoja ja ominaista niille on vähäinen tangentiaalisten voimien vastustuskyky ja muodon puute. Niitä voi siis helposti leikata toisin kuin kiinteitä aineita, jotka säilyttävät muotonsa ja vastustavat hyvin leikkausvoimia. Fluidit voidaan jakaa newtonilaisiin ja ei-newtonilaisiin fluideihin. Isaac Newtonin mukaan nimettyjen newtonilaisten fluidien viskositeetti ei riipu fluidin leikkausjännityksen suuruudesta eli siitä millä nopeudella molekyylit liikkuvat toistensa suhteen tangentiaalisesti. Tällaisia "lineaarisia fluideja" ovat esimerkiksi vesi ja ilma. Sen sijaan monet tahmeat aineet, kuten maali ovat ei-newtonilaisia fluideja ja niiden viskositeetti riippuu niihin kohdistetun leikkausvoiman suuruudesta ja toisinaan jopa ajasta. "Reologia" tutkii ei-newtonilaisten fluidien ja pehmeiden aineiden virtausominaisuuksia.


title: Virtausdynamiikka

text: "Magnetohydrodynamiikka" tutkii sähköä johtavien aineiden virtausominaisuuksia sähkömagneettisissa kentissä. Magnetohydrodynamiikan alaan kuuluvat muun muassa plasmat, nestemäiset metallit ja suolaliuokset.


title: SSU

text: SSU voi tarkoittaa:


title: Tyyne Tuominen

text: Tyyne Maria Tuominen (e. Tuominen-Huhta, s. 29. maaliskuuta 1908 Helsinki – 26. heinäkuuta 2001 Mäntsälä) oli suomalainen poliitikko. Hän toimi SKDL:n pääsihteerinä vuosina 1944–1949 ja kansanedustajana Uudenmaan läänin vaalipiiristä (1945–1947) ja myöhemmin Helsingin kaupungin vaalipiiristä (1958–1961). Tuominen toimi pitkään myös Suomen Naisten Demokraattisen Liiton pääsihteerinä (1949–1968) ja hän kuului Suomen Kommunistisen Puolueen keskuskomiteaan.


title: Tyyne Tuominen

text: Tuomisen vanhemmat olivat kirvesmies Topias Tuominen ja laitoskeittäjä Lydia Maria Kallio. Tyyne Tuominen oli naimisissa kansanedustaja Matti Huhdan kanssa. Pariskunta sai vuonna 1947 pojan. Huhta kuitenkin erotettiin SKP:stä vuonna 1950, ja Tuominen sai puolueeltaan käskyn erota miehestään. Avioero toteutui vuonna 1954.


title: Tyyne Tuominen

text: Tuominen kuului Helsingin kaupunginvaltuustoon 1946–1958. Hän työskenteli uransa aikana muun muassa liikeapulaisena, pukuleikkaajana ja erilaisissa järjestötehtävissä.


title: Tyyne Tuominen

text: Vuonna 1935 SKP:hen liittynyt Tuominen oli 1941–1944 ”turvasäilössä” vuonna 1939 säädetyn tasavallan suojelulain nojalla.


title: Tyyne Tuominen

text: Tuominen oli vuoteen 1975 sairausvakuutusten tarkastuslautakunnan jäsen.


title: Max von Hellens

text: Maximilian von Hellens (13. joulukuuta 1898 Pietari – 28. kesäkuuta 1967 Helsinki) oli suomalainen vapaaherra, majuri ja merkittävin Suomessa sotavuosina 1939–1945 paljastunut vakoilija.


title: Max von Hellens

text: Max von Hellens syntyi vuonna 1898 Pietarissa von Hellens -aatelissukuun kuuluneen kenraali Lars Hjalmar von Hellensin perheeseen. Hänen äitinsä "Maria Viktorovna Gubin(a)" oli venäläistä kenraalisukua. Hänen isoisänsä vapaaherra Lars Teodor von Hellens toimi säätyvaltiopäivien maamarsalkkanna, setä vapaaherra Albert von Hellens toimi oikeuskanslerina ja ministerinä.


title: Max von Hellens

text: Hellens vietti nuorena huoletonta yläluokkaista elämää, ja hänestä tuli monikasvoinen, mutta heikkoluonteinen mies, josta ei oikeastaan tiedetä kenen hyväksi hän lopulta vakoili.


title: Max von Hellens

text: Jatkosodan alussa 11. divisioonan tiedustelu-upseerina toiminut von Hellens välitti lomalla ollessaan huhtikuussa 1942 Saksan koko itärintaman ryhmitystiedot Yhdysvaltain Suomen-suurlähetystön sotilasasiamiehelle eversti George Edward Huthsteinerille. Tiedot von Hellens oli saanut tiedustelutyössään Syvärin rintamalla taistelleen saksalaisen 163. divisioonan tilannekatsauksista. Palkkioksi tiedoista hän sai viinaa, tupakkaa ja säilykkeitä. Yhdysvalloista tiedot välitettiin edelleen Neuvostoliittoon.


title: Max von Hellens

text: Von Hellens pidätettiin 26. syyskuuta 1942. Oikeudenkäynnissä syyttäjän todistelua vaikeutti se, ettei yhdysvaltalaisille voitu paljastaa, että Suomen tiedustelu pystyi avaamaan heidän salakielisiä raporttejaan. Von Hellens ja hänen vaimonsa tuomittiin sotaylioikeudessa 16. joulukuuta 1942 sotapetoksesta kuolemaan. Yhdysvaltain painostuksen takia tuomiota ei kuitenkaan pantu täytäntöön. Presidentti Risto Ryti hylkäsi von Hellensin oman armonanomuksen, mutta jätti koko sodan loppuajaksi von Hellensin vaimon tekemän armonanomuksen ratkaisematta. Välirauhan jälkeen syyskuussa 1944 von Hellens vapautettiin liittoutuneiden hyväksi toimineena.


title: Max von Hellens

text: Von Hellens on Suomen armeijassa ainoa upseeri, joka on tuomittu sotaväen rikoslain perusteella sotapetoksesta kuolemaan.


title: Max von Hellens

text: Von Hellens oli koulutukseltaan hammaslääkäri. Hän toimi sodan jälkeen Suomen Matkatoimistossa, sisäministeriön tarkastajana, tulkkina ja myös henkilöstöpäällikkönä.


title: Taitopeli.com

text: Taitopeli.com oli suomalainen, sanapeli-aiheinen TV-ohjelma ja www-sivusto. Taitopelejä pelattiin katsomalla TV-lähetystä kanavilta Nelonen ja Jim. Lisäksi samoja pelejä pystyi pelata saman nimisellä verkkosivulla. Sekä TV:ssä että verkkosivuilla järjestettiin finaaleja, joissa oli rahapalkintoja. Internetissä Taitopelejä pystyi pelaamaan ilmaiseksi rekisteröitymällä. Ainoastaan SanaSambaa pystyi pelaamaan ilman tunnusta. Taitopelejä olivat SanaKasi (aiemmin Sanaseppä), SanaSeiska (aiemmin Sanaseppä8), SanaPala, SanaKuutio, SanaSamba, SanaTavu, Vauhtipala, Vauhtiseiska, VauhtiKuutio, Wordcoiner ja jo SanaKasiksi ja Sanaseiskaksi muutetut Sanaseppä ja Sanaseppä8. TV-ohjelmaa juonsivat Christian Sandström, Petri Liski ja Mikko Kivinen. TV-ohjelman ja nettisivun tuotti RedLynx.


title: Taitopeli.com

text: Taitopelit ovat nykyään lopetettuja. TV-ohjelma lopetettiin 6. syyskuuta 2009. Ohjelman korvasivat Älypää-TV ja Älypää kuvavisa. Vuoden 2014 alussa myös www-sivusto suljettiin. Nykyään Taitopelejä ei voi pelata missään.


title: Martti Linna

text: Martti Linna (11. huhtikuuta 1911 Nivala – 9. helmikuuta 2008 Nivala) oli suomalainen poliitikko. Hän oli vuosina 1958–1969 Suomen Kansan Demokraattisen Liiton kansanedustaja Oulun läänin vaalipiiristä. Linna valittiin vaaleissa 1962 presidentin valitsijamieheksi ja hän oli Nivalan kunnanvaltuuston (1953–?) sekä Keski-Pohjanmaan maakuntaliiton hallituksen jäsen.


title: Martti Linna

text: Martti Linna kuului nuorempana Maalaisliittoon, jota hänen vanhempansakin äänestivät. Sotien jälkeen Linna osallistui Maalaisliiton puhetilaisuuksiin, mutta hän ei saanut suosiota paikallisissa puoluepiireissä. Vaaleissa 1953 Linna valittiin Nivalan kunnanvaltuustoon sitoutumattomana ehdokkaana. Pian tämän jälkeen hän liittyi SKDL:ään ja puolueen valtuustoryhmään. Linna toimi aktiivisesti SKDL:n paikallisosastossa, jossa hänen kykynsä huomattiin ja hän pääsi ehdokkaaksi presidentin valitsijamiesvaaleissa 1956. Kaksi vuotta myöhemmin Linna nousi SKDL:n listalta eduskuntaan.


title: Martti Linna

text: Linna oli harras vanhoillislestadiolainen kristitty ja hän kävi ahkerasti seuroissa. Huomattavan osan äänistään Linna sai vaaleissa lestadiolaisilta ja heränneiltä. Epätavallinen puoluevalinta herätti kuitenkin närkästystä paikallisissa uskovaisissa. Vuonna 1960 Linna erosi Nivalan rauhanyhdistyksestä ja liittyi Suomen rauhanyhdistysten keskusyhdistyksestä samoihin aikoihin irtaantuneeseen elämänsanalaisuuteen.


title: Martti Linna

text: Vuonna 1967 kansanedustaja Linna erosi SKDL:stä vastalauseena Urho Kekkosen tukemiselle presidentinvaaleissa 1968. Tämän jälkeen Linna oli syrjässä eduskuntaryhmästään ja hän lähestyi Suomen maaseudun puoluetta. Kesällä 1969 Suomen kommunistiseen puolueeseen kuulumaton Linna alkoi kuitenkin sympatisoida SKP:n vähemmistöä. Ennen eduskuntavaaleja 1970 Linna jäi SKDL:n jäsenäänestyksessä valitsematta ehdokaslistalle, jolloin SKP:n oppositio aloitti painostuksen hänen puolestaan. Linna pääsi lopulta listalle, mutta hän ei kyennyt uusimaan paikkaansa.


title: Martti Linna

text: Varsinaiselta ammatiltaan Linna oli maanviljelijä. Ennen sotia hän työskenteli myös rautateillä ja rajavartiostossa. Linna oli aktiivinen urheilija ja hän voitti aikanaan piirinmestaruuden kymmenottelussa ja seiväshypyssä. Linna avioitui vuonna 1939 Anna Esteri Naukkarisen kanssa.


title: Addicted To

text: Addicted To on tamperelaisen Nitrokiss-yhtyeen esikoisalbumi, joka ilmestyi vuonna 2007.


title: Addicted To

text: Kaikki kappaleet säveltänyt Durden ja John Miquel sekä sanoittanut Durden.


title: Kimppakyyti

text: Kimppakyydillä tarkoitetaan "yhteismatkustusta", jossa hyötykäytetään yksityisesti omistettuja autoja tai "kimppatakseja", joissa on palkatut kuljettajat. Kimppa-autoilulla tarkoitetaan "yhteisautoilua" eli auton jakamista useiden käyttäjien kesken. Kimppa-autoilua käsitellään tarkemmin sivulla yhteiskäyttöauto.


title: Kimppakyyti

text: Kimppakyydin ja -autoilun eri muodot sijoittuvat joukkoliikenteen ja yksityisautoilun välimaastoon ja täydentävät näitä. EU pyrkii edistämään kimppakyytiä liikenteen haittojen vähentämiseksi. Kimppakyyti on laillinen tapa matkustaa ja siitä saa periä maksun polttoainekustannusten muodossa.


title: Kimppakyyti

text: Kimppa- eli yhteismatkustus on matkustusta samalla autolla siten, että kustannukset jaetaan matkustajien kesken. Yhteismatkustukseen käytetään yksityisesti omistettuja henkilöautoja. Turvallisuuden ja käytännöllisyyden kannalta matkustajien keskinäinen tuttuus on eduksi, muttei välttämätöntä.


title: Kimppakyyti

text: Yhteismatkustamisesta sovitaan usein vapaamuotoisesti ja yksityisesti. Monissa maissa (mm. Suomi ja Saksa) on myös järjestöjä tai yrityksiä, jotka edistävät kimppojen kokoamisessa, yleensä nettipalvelun välityksellä. Palveluissa voi ilmoittaa tarjolla olevista tai halutuista kyydeistä. Turvallisuussyistä palvelu voi vaatia rekisteröitymistä.


title: Kimppakyyti

text: Työmatkakäyttöön yhteismatkustus soveltuu parhaiten silloin, kun työajat ovat säännöllisiä, matkat suhteellisen pitkiä ja matkustavan ryhmän reitit miltei yhteneväiset.


title: Kimppakyyti

text: Yhteismatkailun määrää ei juuri ole tilastoitu.


title: Kimppakyyti

text: Vuonna 2007 voimaan tullut taksilaki mahdollistaa kustannusten jakamisen kimppakyydeissä kunhan kimppakyydeillä ei tehdä voittoa.


title: Kimppakyyti

text: Polttoaineissa säästetään merkittävästi. Yleensä myös liikenneturvallisuus paranee, kun yksin ja väsyneenä ajaminen vähenee. Lisäksi pysäköintitilan tarve pienenee. Kimppamatkustaminen on myös ympäristöystävällisempää ja sosiaalisempaa kuin yksin ajaminen.


title: Kimppakyyti

text: Liftaus eli "peukalokyyti" voidaan nähdä yhteismatkustuksen erikoistapauksena. Liftaus on kyydin pyytämistä autoilijoilta tien varressa seisten. Liftaaja voi matkustaa ilmaiseksi, tai matkan kustannuksia voidaan jakaa.


title: Kimppakyyti

text: Kimppataksissa yhdistellään useamman matkustajan kyyti. Ulkomailla kimppataksit ovat yleisiä ainakin lentokentältä matkustettaessa tai turisteille kaupunkien välisille matkoille.


title: Kimppakyyti

text: Suomessa kehitetyssä Piggy Baggy -palvelussa tuotetaan kokeiluluontoisesti joukkouttamalla kimppakyytejä tavaroille.


title: Pitkä s

text: Pitkä s eli ſ on S-kirjaimen toinen muoto latinalaisissa pienaakkosissa.


title: Pitkä s

text: Pitkä s on aiemmin kuulunut sekä antiikva- että fraktuuratyyliin. Nykyään pitkää s:ää voi nähdä lähinnä fraktuurassa, jota käytetään yhä silloin tällöin koristeellisuuden vuoksi (esimerkiksi Sisu-pastillin logossa).


title: Pitkä s

text: Pitkän s:n voi helposti sekoittaa pieneen f-kirjaimeen. Joidenkin fonttien pitkässä s:ssä on jopa samankaltainen poikkiviiva, joka kuitenkin työntyy vain kirjaimen vasemmalle puolelle.


title: Pitkä s

text: Suomen kieltä kirjoitettaessa käytettiin ſ-kirjainta ennen tavun alussa. Nykyisen kaltaista s-kirjainta käytettiin puolestaan tavun lopussa.


title: Pitkä s

text: Pitkän ſ:n käyttö saksan kielessä poikkeaa suomen käytännöistä. Seuraavassa on kuvattu saksan perinteiset oikeinkirjoitussäännöt s:n ja ſ:n käytölle.


title: Pitkä s

text: Pyöreä s voi esiintyä vain tavun loppuäänteessä (enimmäkseen suoraan tavun lopussa sanan tai sananosan loppu-s:nä). Pyöreä s ei koskaan esiinny pienellä kirjoitettavan sanan alussa, sananosan alussa tai tavun alussa. Pyöreä s esiintyy:Pitkää ſ:ää käytetään aina siellä, missä pyöreää s:ää ei käytetä:Integraalimerkin (∫) esikuvana on kursivoitu pitkä s, ja se viittaa sanaan "summa".


title: Pitkä s

text: Varsin samannäköinen kuin integraalimerkki on esh-kirjain (ʃ), jota käytetään muun muassa kansainvälisessä foneettisessa aakkostossa soinnittoman postalveolaarisen frikatiivin eli niin sanotun suhu‑s:n merkkinä.


title: Pitkä s

text: Saksan kielen kaksois‑s eli ß on alkujaan kirjainyhdistelmästä ſs tai ſz muodostettu ligatuuri.


title: Mikko Asunta

text: Mikko Pellervo Asunta (12. elokuuta 1911 Ruovesi – 1. huhtikuuta 2005 Ruovesi) oli suomalainen poliitikko ja kansanedustaja. Hän edusti vuosina 1958–1969 ja 1972–1978 Eduskunnassa Kansallista Kokoomusta ja Hämeen läänin pohjoista vaalipiiriä.


title: Mikko Asunta

text: Asunta oli kotoisin Ruovedeltä, jossa hän toimi tilanhoitajana ja maanviljelijänä. Hän suoritti kansakoulun ja vuonna 1930 maamieskoulun. Hän kuului Ruoveden kunnanvaltuustoon ja toimi presidentin valitsijamiehenä vuosina 1956, 1962 ja 1968.


title: Mikko Asunta

text: Asunta sai vuonna 1966 yliluutnantin sotilasarvon, ja talousneuvoksen arvo hänelle myönnettiin vuonna 1979. Hän kuoli huhtikuun ensimmäisenä päivänä vuonna 2005.


title: Tataouine (kuvernoraatti)

text: Tataouine () on yksi Tunisian 24 kuvernoraatista. Se sijaitsee sisämaassa Tunisian eteläosassa ja rajautuu Algeriaan ja Libyaan. Pääosin autiomaan peittämä Tataouine on Tunisian kuvernoraateista pinta-alaltaan suurin. Sen pääkaupunki on Tataouine. Kuvernoraatissa on 149 453 asukasta (vuonna 2014) ja sen pinta-ala on 38 889 neliökilometriä.


title: Mikko Kaarna

text: Mikko Kaarna (1. lokakuuta 1911 Lappee – 30. elokuuta 2010 Lappeenranta) oli suomalainen poliitikko. Hän edusti vuosina 1960–1962 Maalaisliittoa ja vuosina 1966–1983 Suomen Keskustaa eduskunnassa Kymen läänin vaalipiiristä. Kaarna nousi eduskuntaan vuonna 1960 kesken vaalikauden kuolleen Matti Miikin tilalle.


title: Mikko Kaarna

text: Kaarnan vanhemmat olivat maanviljelijä Antti Kaarna ja Eeva Lempiäinen. Hän sai puolisonsa Rauha Hytösen (avioituneet 1935) kanssa yhden pojan ja kaksi tytärtä. Hänen tyttärensä Leena Kaarna on moninkertainen korkeushypyn Suomen mestari, joka edusti Suomea Belgradin EM-kisoissa 1962 ja Tokion olympiakisoissa 1964.


title: Mikko Kaarna

text: Kaarna työskenteli maanviljelijänä Lappeella ja Lappeenrannassa. Hän oli presidentin valitsijamiehenä vuosina 1956, 1962, 1968 sekä 1978 ja toimi lisäksi Lappeen kunnanvaltuuston ja kunnanhallituksen puheenjohtajana ja Lappeenrannan kaupunginvaltuuston varapuheenjohtajana.


title: Mikko Kaarna

text: Mikko Kaarnalle myönnettiin vuonna 1966 kunnallisneuvoksen arvo. Hänen kirjallisiin julkaisuihinsa kuuluvat muistelmateokset "Sellaista se oli" (1987), "Muistelmia matkan varrelta" (1990) ja "Viipurin tien varrelta" (1994).


title: Edit Terästö

text: Edit Viktoria Terästö (25. helmikuuta 1913 Lempäälä – 1. huhtikuuta 2004) oli Kuopion läänin vaalipiiristä valittu kansanedustaja. Terästö edusti SDP:tä vuosina 1962–1971.


title: Edit Terästö

text: Terästö opiskeli muun muassa Työväen akatemiassa. Hänen vanhempansa olivat teurastaja Kustaa Adolf Raudanpää ja Ida Kandolin. Hän avioitui vuonna 1939 Eino Ilmari Terästön kanssa.


title: Edit Terästö

text: Terästö toimi presidentin valitsijamiehenä vuosina 1962, 1968, 1978 ja 1982. Hän kuului jäsenenä Lempäälän kunnanvaltuustoon ja toimi Kuopion kaupunginvaltuuston puheenjohtajana. Hän työskenteli tarjoilijana ja ompelijana Tampereella sekä Helsingissä ja sosiaalidemokraattien naispiirin sihteerinä Kuopiossa.


title: Edit Terästö

text: Edit Terästölle myönnettiin vuonna 1977 sosiaalineuvoksen arvonimi.


title: Victor Jory

text: Victor Jory (23. marraskuuta 1902 Dawson City, Yukon, Kanada – 12. helmikuuta 1982 Santa Monica, Kalifornia, Yhdysvallat) oli kanadalainen näyttelijä.


title: Victor Jory

text: Jory oli paini- ja nyrkkeilymestari ollessaan armeijassa. Myöhemmin hän kiersi näytelmäseurueissa ja esiintyi Broadwaylla. Joryn ensiesiintyminen Hollywoodissa tapahtui vuonna 1930. Uransa alussa Jory näytteli romanttisia pääosia, mutta myöhemmin hän esitti useimmiten elokuvan konnaa. Jory näytteli yli 150 elokuvassa ja useissa televisiosarjan jaksoissa. Hän myös kirjoitti kaksi näytelmää.


title: Victor Jory

text: Hänen tunnetuin roolinsa on "Jonas Wilkerson" elokuvassa "Tuulen viemää" vuodelta 1939.


title: Iida Vihuri

text: Iida Johanna Vihuri (syntyjään Hildén, 18. elokuuta 1882 Lempäälä – 7. syyskuuta 1929 Tampere) oli suomalainen poliitikko. Hän toimi SDP:n kansanedustaja Hämeen läänin pohjoisesta vaalipiiristä vuosina 1922–1929 ja kuoli kesken vaalikauden hukkumalla Höyrylaiva Kurun onnettomuudessa. Hänen seuraajansa eduskunnassa oli Hugo Aattela.


title: Iida Vihuri

text: Vihurin vanhemmat olivat muonarenki Johan Kustaa Hildén ja Johanna Paunu. Hän kävi kansakoulua kaksi luokkaa. Hän toimi palvelijana ja tehtaantyöntekijänä Lempäälässä ja Tampereella. Vuoteen 1929 Vihuri oli vaalipiirinsä sosialidemokraattisen piirijärjestön taloudenhoitajana Tampereella. Hän oli poliittisena vankina vuosina 1918–1920.


title: Iida Vihuri

text: Iida Vihuri valittiin presidentin valitsijamieheksi vaaleissa 1925.


title: Petri Manninen

text: Petri "Pete" Manninen (s. 19. helmikuuta 1965 Savonlinna) on suomalainen näyttelijä. Hän on kotoisin Savonlinnasta. Hän valmistui näyttelijäksi Tampereen yliopiston näyttelijäntyön laitokselta vuonna 1990.


title: Petri Manninen

text: Manninen on työskennellyt vuodesta 1991 Suomen Kansallisteatterissa, ja hänellä on lukuisia rooleja kahdenkymmenen vuoden takaa.


title: Petri Manninen

text: Manninen on esiintynyt myös muutamissa elokuvissa ja televisiosarjoissa, ja hänen tunnetuin tv-roolinsa on "Mogadishu Avenue" -sarjan Rampe Turakainen. Muita hänen tunnetuimpia roolejaan on mm. "Rukajärven tie" -elokuvan Heikkinen.


title: Petri Manninen

text: Manninen on toiminut myös näyttelijä-käsikirjoittajana KokoTeatterissa.


title: Petri Manninen

text: Hän voitti vuonna 2015 parhaan miessivuosan Jussi-palkinnon elokuvasta "Korso".


title: Mega Man X5

text: Mega Man X5 on Capcomin kehittämä ja julkaisema tasohyppely "Mega Man" -sarjaan, joka on julkaistu vuonna PlayStationille.


title: Mega Man X5

text: Pelin piti olla viimeinen "Mega Man X" -sarjan peli, mutta sarjaa jatkettiin "Mega Man X6:lla".


title: Mega Man X5

text: Vuonna 21XX, jonkin aikaa Mega Man X4:n tapahtumien jälkeen X ja Zero tulevat avaruussiirtokunta ”Eurasialle” kohtaamaan Sigman, joka on havaittu lähistöllä. Sigma löydetään piiloutuneena keskeneräisen patsaan päähän ja lyhyen taistelun jälkeen hän häviää tahallaan. Sigman räjähdys repii aukon ”Eurasian” runkoon ja siirtokunnan sisällä ollut "Sigma-virus" vuotaa ulos heikentyneiden puolustusten läpi leviten maapallon joka puolelle. minuuttien sisällä räjähdyksestä "reploidit" ympäri maailmaa menevät "maverickeiksi" ja alkavat tuhota kaikkea eteen tulevaa. samaan aikaan ”Eurasia” suistuu radaltaan ja syöksyy kohti maata. "Maverick huntereilla" on 16 tuntia aikaa etsiä maverickien valtaamilta alueilta tarvittavia osia voimistaakseen ainoaa käyttökelpoista asetta "Enigmaa" ja ampua "Eurasia" ennen kuin se törmää maahan aiheuttaen valtavia tuhoja tai mahdollisesti tuhoten koko planeetan ekosysteemin.


title: Mega Man X5

text: Englanninkielisessä versiossa jokainen tärkeä maverick on nimetty yhden Guns N' Roses -yhtyen jäsenen mukaan (koska Capcom Of Japanin työntekijät ovat yhtyeen faneja).


title: Mega Man X5

text: Mega Man X5 on kolme erilaista vaihtoehtoista loppua. Hyvä lopetus tulee silloin, jos pelaaja onnistuu tuhoamaan Sigman avaruusaluksen ja on tuhonnut kaikki Maverickit. Paha lopetus tulee silloin, jos pelaaja ei onnistu tuhoamaan avaruusalusta tai aika loppuu. Zeron loppu on hyvin samanlainen kuin Hyvässä lopussa, mutta tulee vain jos pelaa Zerolla.


title: Ariana (kuvernoraatti)

text: Ariana () on yksi Tunisian 24 kuvernoraatista. Se sijaitsee Pohjois-Tunisiassa ja sen pääkaupunki on Ariana. Kuvernoraatissa on 576 088 asukasta (vuonna 2014) ja sen pinta-ala on 498 neliökilometriä.


title: Katri Kaarlonen

text: Katri Inkeri Kaarlonen (o.s. "Kallio", 28. maaliskuuta 1915 Nivala – 1. lokakuuta 2008 Perniö) oli suomalainen poliitikko. Hänen vanhempansa olivat tasavallan presidentin toimessa 1937–1940 ollut Kyösti Kallio ja Kaisa Kallio. Hänen veljensä oli kuvanveistäjä Kalervo Kallio ja sisarensa kansanedustaja ja ministeri, opetusneuvos Kerttu Saalasti. Kaarlonen toimi Keskustapuolueen kansanedustajana Turun läänin eteläisestä vaalipiiristä 1966–1972.


title: Katri Kaarlonen

text: Katri Kallio meni naimisiin perniöläisen Olavi Kaarlosen kanssa joulukuussa 1940. Häät pidettiin Presidentinlinnassa Helsingissä vain kolme päivää ennen presidentti-isän kuolemaa. Kaarloset asuivat miehen kotipaikassa Perniössä. Heille syntyivät lapset Juha Antero (1942), Ilkka Tapani (1944), Pentti Olavi (1947) ja Kaisa-Leena (1949). Kaarlonen toimi tasavallan presidentin valitsijamiehenä presidentinvaaleissa 1962 ja 1968.


title: Katri Kaarlonen

text: Kaarloselle myönnettiin opetusneuvoksen arvo 1985. Koulutukseltaan hän oli puutarhaopettaja.


title: Mega Man X6

text: Mega Man X6 () on Capcomin kehittämä ja julkaisema tasohyppely "Mega Man" -pelisarjaan. Peli on julkaistu vuonna PlayStationille.


title: Mega Man X6

text: Peli on "Mega Man X "-sarjan viimeinen PlayStationille peli. "Mega Man X5" piti olla sarjan viimeinen osa mutta tarinaa jatkettiin. Mega Man X6:ssa on sanottu olevan Mega Man X-sarjan parhaat musiikit.


title: Mega Man X6

text: On kulunnut kolme viikkoa Eurasia-avaruusaseman tuhosta ja Reploidit korjaavat planeettaa avaruusaseman osien aiheuttamista vahingoista. Tiedemies Gate löytää Eurasia raunioiden keskeltä DNA-kappaleen, joka kuului Sigmaa vastaan taistelussa kaatuneelle Zerolle. Gate ryhtyy tutkimaan DNA:ta ja altistuu Zero-virukselle. Myöhemmin X näkee unta Zerosta, joka väittää tämän olevan planeetan ainoa suojelia. Alia hälyttää X:n taisteluasemiin, kun Eurasian maahansyöksyalueella on havaittu maverickeja. Paikanpäällä X kohtaa viruksen saastuttaman mekaniloidin. Pian vastustajan tuhoamisen jälkeen Zeroa muistuttava hahmo ilmestyy paikalle ja tuhoaa loput mekaniloidista. Paikalle saapuu myös High-Max, joka on X:lle mahdoton vastus. X saa selville, että kyseinen Zero-hahmo oli nimeltään Nightmare Zero. High-Maxin esimiehenä toimiva reploidi Isock kuuluttaa maailman reploideille "Zeron haamun" olevan vastuussa "painajaisilmiöstä" joka toimii viruksen tavoin. Hän kehoittaa vapaaehtoisia toimimaan yhteistyössä kahdeksan painajaistutkijan kanssa tuhotakseen sen.


title: Mega Man X6

text: Epäilyksen kalvamana X lähtee tutkijoiden perään ja kohtaa heidät yksitellen, pelastaen myös alueille saapuneita vapaaehtoisia reploideja painajaisvirusten kynsistä. Samalla hän tuhoaa Nightmare Zeron, mikä paljastaa oikean Zeron olevan elossa. Zero oli onnistunut piilottamaan itsensä korjauksia varten. (Huom. Tämän jälkeen pelaajan on mahdollista valita Zero pelattvaksi hahmoksi, jolloin osia juonesta ja dialogista muuttuu. Kokonaisuudessaan juoni on täysin samanlainen.) X:n kukistaessa painajaistutkijat, hän saa selville jokaisen olleen Alian vanhan tutkijakumppanin - Gaten - luomuksia. Gate oli katkeroitunut siitä, ettei saanut tunnustusta tiedeyhteisöltä luomistaan reploideista, jotka olivat siitä erikoisia, että niiden DNA:n analysointi oli melkein mahdotonta. Saman tiedeyhteisön jäsenet salaa tuhosivat jokaisen reploidin - Alian avustamana. Gate paljastaa suunnitelmansa luoda täysin reploidien oma yhteiskunta painajaisviruksen avulla ja haastaa X:n tulemaan luokseen. X suuntaa Gaten laboratorioon, jossa hän kohtaa Hig-Maxin ja voittaa tällä kertaa hänet. Syvemmällä laboratoriossa X lopulta tuhoaa Zeron DNA:lla vahvistuneen Gaten. Henkihieverissä oleva Gate paljastaa viimeisen valttinsa: henkiinherätetyn Sigman, joka tuhoaa tämän. Toisin kuin aikaisemmat versiot, tämä Sigma oli täysin vioittunut, ja käytti keskeneräisiä robottikehoja. X:n voitettua Sigman jälleen kerran tämä vannoo tulevansa takaisin. X pelastaa Gaten ruumiin tuhoutuvasta laboratoriosta ja lahjoittaa sen Alialle korjauksien toivossa. Maailman elvytys voi taas jatkua.


title: Muğlan maakunta

text: Muğlan maakunta () on yksi Turkin 81 maakunnasta. Se sijaitsee Länsi-Turkissa.


title: Muğlan maakunta

text: Maakunta rajoittuu Välimereen etelässä, Egeanmereen lännessä, Aydıninin, Denizlin ja Burdurin maakuntaan pohjoisessa sekä Antalyan maakuntaan etelässä.


title: Muğlan maakunta

text: Maakunnan pääkaupunki on Muğla. Muita kaupunkeja ovat esim. Marmaris, joka on suosittu lomakohde. Maakunnan väkiluku oli 837 804 vuoden 2011 väestönlaskennassa; vuoden 2015 lopun arvio oli 908 877 asukasta.


title: Muğlan maakunta

text: Maakunnan tärkein tulonlähde on matkailu.


title: Muğlan maakunta

text: Maakunta on jaettu 13 piirikuntaan.


title: John Nance Garner

text: John Nance Garner IV (22. marraskuuta 1868 – 7. marraskuuta 1967) oli yhdysvaltalainen demokraattisen puolueen poliitikko. Hän istui Yhdysvaltain edustajainhuoneessa vuosina 1903–1933 ja toimi edustajainhuoneen puhemiehenä 1931–1933 ja sen jälkeen 32. Yhdysvaltain varapresidenttinä vuoteen 1941.


title: John Nance Garner

text: Garner syntyi Teksasissa John Nance Garner III:n sekä Sarah Jane Guestin pojaksi ja valmistui lakimieheksi. Hän istui Texasin osavaltion edustajainhuoneessa vuodesta 1898 vuoteen 1902, jolloin hänet valittiin kongressiin. Hänen varapresidenttikausiensa aikana Yhdysvaltain presidenttinä istui Franklin D. Roosevelt. Häntä edelsi Charles Curtis ja seurasi Henry A. Wallace.


title: John Nance Garner

text: Garnerin vaimo eli vuosien 1933–1941 Yhdysvaltain "Second Lady" oli Mariette Rheiner Garner (1869–1948). Parilla oli vuonna 1896 syntynyt poika Tully Charles Garner. Garner vetäytyi varapresidenttiytensä jälkeen Uvaldeen, Teksasiin, jossa hän kuoli pari viikkoa ennen 99-vuotispäiväänsä. Hän on Yhdysvaltain historian pitkäikäisin varapresidentti.


title: Mega Man Xtreme

text:
Mega Man Xtreme on Capcomin Game Boy Colorille julkaisema Mega Man X2:n ja Mega Man X3:n
väliin sijoittuva tasohyppelypeli. Peli julkaistiin Japanissa 20. lokakuuta 2000, ja seuraavana vuonna muualla maailmassa.


title: Mega Man Xtreme 2

text: Mega Man Xtreme 2: Soul Eraser on Capcomin vuonna 2001 Japanissa ja Yhdysvalloissa Game Boy Colorille julkaisema Mega Man X3:n ja Mega Man X4:n väliin sijoittuva tasohyppelypeli. Euroopassa peli julkaistiin vuonna 2002.


title: Mega Man Xtreme 2

text: Pelissä on kaksi erilaista ohjattavaa hahmoa: Mega Man X, jonka pääaseena on X-Buster, ja Zero, jonka pääaseena on Z-Saber.


title: Manboy

text: Manboy on suomalainen vuonna 1998 perustettu rockyhtye. Yhtyeen musiikki on melankolista, brittivaikutteista poprockia. Yhtye on alun perin lähtöisin Porista, mutta toimii tätä nykyä Helsingissä.


title: Manboy

text: Debyyttialbumi "Stretch Your Religion" ilmestyi 2001 ja yhtye kiersi kesän esiintymässä Suomen suurimmilla esiintymislavoilla. Seuraava albumi "Blame the World" ilmestyi vasta kolme vuotta ensilevyn jälkeen, ja yhtyeen uskottiinkin yleisesti hajonneen. Yhtye on todennut viivästyksen johtuneen ristiriitaisuuksista silloisen levy-yhtiön kanssa. Yhtyeen kolmas levy, "Majestic", ilmestyi lokakuussa 2006. Manboy oli mukana elokuvan "V2 – Jäätynyt enkeli" tuotannossa kappaleellaan "How the World Ends". Toinen albumilta julkaistu single "Please Stop Crying" soi Idols-sarjan mainosten tunnusmusiikkina. Manboyn neljäs albumi ilmestyi maaliskuussa 2009 ja oli nimeltään "Deus Protector Noster". Nimi on lainattu Porin vaakunasta ja tarkoittaa vapaasti käännettynä "jumala olkoon suojelijamme". Kesällä 2007 Manboy kiersi Eurooppaa Placebon lämmittelybändinä. Lokakuussa vuorossa oli lämmittelykeikka brittiyhtye Musen Helsingin loppuunmyydyllä jäähallin keikalla.


title: Manboy

text: Kolmikko julkaisi viidennen albuminsa "Something Wonderful" 2. helmikuuta 2011. Yhtye äänitti sen omassa studiossaan ja vastasi itse tuotannosta. Levyn kappaleista julkaistiin vuoden 2010 aikana singlet "One Dollar Under God" ja "Nothing Compares 2 U", joka soi sekä radiosoitto- että singlelistan kärkikymmenikössä. Seuraavalla singlellä "Home" soi Manboyn lisäksi Apocalyptica-yhtyeestä tutun Eicca Toppisen sello ja Damn Seagullsin torvisektio Sirdie Horns. Uusimmalla sinkkulohkaisulla "How It Hurts" kuullaan synapainotteisempi Manboy. Singlestä valmistui Kennel Helsingin Teemu Niukkasen ohjaama musiikkivideo, joka sai kunniamaininnan Oulun Musiikkivideofestivaaleilla elokuussa 2011. Vuonna 2012 yhtye esiintyi vain kerran: Kuudes aisti -festivaalilla.


title: Manboy

text: Yhtyeen laulaja-basisti Karo Broman (s. 1978 Pori) on tuttu myös äänisuunnittelijana mainosalalla sekä tuottajana (mm. Lapko, Traffic Island, The Orders). Muihin Bromanin musiikkiprojekteihin lukeutuu mm. yhteistyö Jori Sjöroosin kanssa edesmenneellä kokoonpanolla Fu-Tourist. Nykyään hän soittaa Teppo Vapauden yhtyeessä.


title: Sorgun

text: Sorgun on kaupunki ja piirikunta Turkissa, Yozgatin maakunnassa. Sorgum on suurin piirikunta Yozgatin maakunnassa. Piirikunnan asukasluku on 120 262.


title: Hanna Korell

text: Hanna Lotta Kristiina Korell (s. 16. maaliskuuta 1979 Lieksa) on suomalainen yleisurheilija, joka edustaa seuratasolla Lahden Ahkeraa.


title: Hanna Korell

text: Korell voitti ensimmäisen mitalinsa Kalevan kisoissa jo vuonna 1995, jolloin hän juoksi 100 metrin aitajuoksussa hopealle ajalla 14,14. Hän voitti matkan SM-hopeaa myös vuosina 1996 ja 1997. Sisäratojen SM-kisoissa 1999 hän sijoittui pituushypyssä toiseksi tuloksella 611 ja saman vuoden Kalevan kisoissa 100 metrin aidoissa kolmanneksi ajalla 13,64. Myöhemmin samana vuonna hänellä havaittiin sääriluun rasitusmurtuma, joka esti aitajuoksun neljäksi vuodeksi. Välissä vuonna 2001 Korell voitti 60 metrillä sisäratojen SM-kultaa ajalla 8,42. Vuonna 2003 vamman parannuttua hän voitti SM-hopeaa 100 metrin aidoissa ajalla 13,50.


title: Hanna Korell

text: Korell paransi 14. heinäkuuta 2004 Lena Spoofin 25 vuotta vanhaa naisten 100 metrin aitajuoksun Suomen-ennätystä 11 sadasosalla aikaan 13,13. Nooralotta Neziri paransi 12. elokuuta 2012 Korellin Suomen ennätystä lukemiin 13,10.


title: Hanna Korell

text: Vuonna 2005 hän voitti Kalevan kisoissa 100 metrin aidoissa kultaa ajalla 13,33 ja 100 metrin juoksussa hopeaa ajalla 11,99. Hän edusti Suomea Helsingin MM-kisoissa samana vuonna, mutta karsiutui alkuerissä. Kalevan kisoissa 2007 hän voitti 100 metrin aidoissa hopeaa ajalla 13,35.


title: Mega Man X: Command Mission

text: Mega Man X: Command Mission on Capcomin vuonna 2004 PlayStation 2:lle ja Nintendo GameCubelle julkaisema roolipeli. Peli on osa Mega Man X -sarjaa, ja ainoa koskaan kehitetty virallinen Mega Man -roolipeli.


title: Ervasti

text: Ervasti on Pudasjärven kaupungissa sijaitseva kylä kantatien 78 varrella. Kaupungin keskustaajamasta Kurenalta matkaa kylään on noin 30 kilometriä, ja Hirvaskoskelta noin 8 kilometriä.


title: Ervasti

text: Kylässä sijaitsee K-extra -kyläkauppa, ja tunnettu virkistyskalastusalue Jaaskamonkoski. Ervastissa oli myös oma koulu, joka lakkautettiin vuonna 2009.


title: Mega Man X Collection

text: Mega Man X Collection on Capcomin Pohjois-Amerikassa PlayStation 2:lle ja Nintendo GameCubelle 10. tammikuuta 2006 julkaisema Mega Man X-pelikokoelma.


title: Mega Man X Collection

text: Kokoelma sisältää seuraavat pelit:


title: Mega Man X Collection

text: Kokoelman kaksi ensimmäistä peliä ovat SNES-versioita ja loput 4 (ja Mega Man Battle & Chase) PlayStation-versioita.


title: Mobira

text: Mobira Oy (myöhemmin Nokia-Mobira) oli suomalainen matkapuhelinten valmistaja. Nimi Mobira tuli sanoista "mobile" ja "radiotelephone."


title: Mobira

text: Nokian ja Saloran yhteisyritys Mobira Oy perustettin vuonna 1979. Sen pääkonttori ja puhelintehdas oli Salossa. Oulun konttori valmisti tukiasemia ja verkkolaitteita. Ensimmäinen toimitusjohtaja oli Jorma U. Nieminen.


title: Mobira

text: Mobira julkaisi Senator-matkapuhelimensa vuonna 1982. Puhelin toimi NMT-verkossa. Se painoi 10 kg ja maksoi 20 000 markkaa. Senatorin ansiosta Mobirasta tuli Pohjoismaiden markkinajohtaja vuonna 1983.


title: Mobira

text: Nokia osti Saloran 1984. Vuonna 1986 Mobiran nimi muutettiin Nokia-Mobiraksi osoittamaan Nokian yksinomistusta. Vuonna 1989 Nokia-Mobiran nimeksi muutettiin Nokia Mobile Phones.


title: Mobira

text: Nokia-Mobira rekisteröi nimen Kännykkä omaksi tuotemerkikseen vuonna 1987. Nimeä "Kännykkä®" käytettiin joissain Cityman-mainoksissa, mutta siitä tuli pian matkapuhelimen yleisnimi, vaikka yhtiö yrittikin sitä estää.


title: Mega Man Battle & Chase

text: Mega Man Battle & Chase on Capcomin PlayStation:lle julkaisema kilpa-ajopeli. Se sisällytettiin Pohjois-Amerikassa PlayStation 2:lle julkaistuun Mega Man X Collectioniin.


title: Mega Man Battle & Chase

text: Peli julkaistiin Japanissa 20. maaliskuuta 1997, ja Euroopassa 30. marraskuuta 1998. Peliä ei ole lainkaan julkaistu Yhdysvalloissa itsenäisenä pelinä, mutta se on ollut saatavilla Mega Man X Collection -kokoelmassa.


title: Edward Brooke

text: Edward William Brooke III (26. lokakuuta 1919 Washington – 3. tammikuuta 2015 Coral Gables, Florida) oli yhdysvaltalainen republikaanisen puolueen poliitikko. Hän istui Yhdysvaltain senaatin jäsenenä Massachusettsista vuosina 1967–1979.


title: Edward Brooke

text: Brooke syntyi Washington DC:ssä afroamerikkalaisen perheen pojaksi. Hän valmistui Howardin yliopistosta ja Bostonin yliopiston Law Schoolista.


title: Edward Brooke

text: Brookella todettiin syyskuussa 2002 rintasyöpä. Hänelle myönnettiin vuonna 2004 "Presidential Medal of Freedom". Hän asui elämänsä viimeiset vuodet vaimonsa Annen kanssa Miamissa. Parille syntyi kaksi tytärtä ja yksi poika.


title: Edward Brooke

text: Brooke oli kolmas afroamerikkalainen senaattori Yhdysvalloissa.


title: Mega Man Zero

text: Mega Man Zero on Capcomin Game Boy Advancelle vuonna 2002 julkaisema tasohyppelypeli ja Zero-sarjan ensimmäinen peli. Pelisarjan päähenkilönä on Zero, joka on Mega Man X -sarjasta ennestään tuttu hahmo. Tarina sijoittuu noin sata vuotta X-sarjan jälkeen. Pelin alussa kapselissa nukkunut Zero herätetään cyber elfin avulla ja punainen sankarimme joutuu jälleen uusiin taisteluihin.


title: Mega Man Zero

text: Mega Man Zerossa nähtiin paljon asioita, joita ei Mega Manissa ollut aikaisemmin nähty, esimerkiksi uusia aseita ja energiakristalleilla ruokittavia cyber elfejä. Lisäksi jokaisen tehtävän lopussa annetaan aina pistelaskelma ja arvosana pelaajan suorituksesta. Speedrun-harrastajat suosivat tehtävien uutta ”give up” -toimintoa, jonka avulla voi tahallisesti jättää väliin useita tasoja ja läpäistä pelin helpommin ja nopeammin. Toimintoa ei kuitenkaan nähty enää pelisarjan kolmessa seuraavassa osassa, koska sen ajateltiin olevan turha.


title: 6. SS-vuoristodivisioona Nord

text: 6. SS-vuoristodivisioona Nord () oli toisen maailmansodan aikainen Waffen-SS:ään kuulunut Saksan armeijan yksikkö, joka taisteli muun muassa Suomen Lapissa vuosina 1941–1944 osana Saksan 20. vuoristoarmeijaa.


title: 6. SS-vuoristodivisioona Nord

text: "SS-taisteluryhmä Nord" muodostettiin Norjassa helmikuussa 1941 ja syyskuussa siitä tehtiin divisioona, "SS-divisioona Nord". Divisioona liitettiin myöhemmin suomalaiseen III armeijakuntaan, joka toimi Kiestingin alueella. Syyskuussa 1942 divisioona nimettiin uudelleen, siitä tuli "SS-vuoristodivisioona Nord" () ja viimein lokakuussa 1943 nimeksi tuli "6. SS-vuoristodivisioona Nord".


title: 6. SS-vuoristodivisioona Nord

text: Lapin sodan puhjettua 1944 divisioona taisteli suomalaisia joukkoja vastaan. Vetäydyttyään Suomen alueelta divisioona siirrettiin Tanskaan ja myöhemmin Saksaan. Divisioona antautui toukokuussa 1945 Yhdysvaltain armeijalle Baijerissa.


title: 6. SS-vuoristodivisioona Nord

text: Alkuvuodesta 1941 useita asepalvelusiässä olleista "Allgemeine SS":n jäsenistä koottuja "SS-Totenkopf"-rykmenttejä () siirrettiin Norjaan miehitystehtäviin. Helmikuussa 1941 SS-taisteluryhmä Nord muodostettiin pääosin SS-Totenkopf-rykmenteistä 6 ja 7 (loppukesästä 1941 taisteluryhmään liitettiin tilapäisesti myös rykmentti 9). Toukokuun loppuun asti yksikkö vartioi Norjan rannikkoa Kirkenesin ja Vardøn alueella, kunnes kesäkuun alussa se liitettiin pohjoiseen armeijaryhmään, Saksan XXXVI armeijakunnan alaisuuteen. SS-Nordin komentajaksi SS-Brigadeführer Herrmannin tilalle vaihtui samanarvoinen Karl-Maria Demelhuber.


title: 6. SS-vuoristodivisioona Nord

text: Pian vaihdoksen jälkeen Herrmann vetosi esikuntaan, että yksikkö kaipaisi 2–3 kuukauden verran taisteluharjoitusta. XXXVI armeijakunnan komentaja ratsuväenkenraali Hans Feige piti harjoituksia tarpeettomina ja vakuutti Herrmannille, että taisteluryhmän ”korkea moraali ja luja päättäväisyys” korvaisivat miesten puutteet taistelutaidoissa.


title: 6. SS-vuoristodivisioona Nord

text: Motorisoitu divisioona siirtyi Norjan Kirkkoniemestä Suomen rajan yli 7. kesäkuuta 1941. 8 000–9 000 miehen vahvuisen divisioonan ajoneuvokolonnan ohimarssi kesti kymmenen tuntia. Divisioona marssi Jäämerentietä pitkin Vuotson ja Sodankylän kautta Rovaniemelle, jonne se saapui 10. kesäkuuta. Rovaniemen alueelle oli ryhmitettynä kaikkiaan runsaat 40 000 saksalaissotilasta, jotka siirtyivät 18. kesäkuuta kohti Sallaa ja Neuvostoliiton vastaista rajaa osana Saksan hyökkäystä Neuvostoliittoon.


title: 6. SS-vuoristodivisioona Nord

text: Jatkosodan hyökkäysvaiheessa SS-taisteluryhmä Nord osallistui operaatio Hopeakettuun ("Operation Silberfuchs") saksalaisen 169. jalkaväkidivisioonan ja suomalaisen 6. divisioonan kanssa. Operaation tavoitteena oli turvata Petsamon Saksalle hyvin tärkeät Kolosjoen nikkelikaivokset ja vallata Neuvostoliiton ainoa jäätymätön pohjoinen satama, Murmansk, joka tarjosi esteettömän pääsyn Atlantille. Operaation täytäntöönpano oli Norjan Lappiin sijoitetun Eduard Dietlin johtaman vuoristoarmeijakunta Norjan vastuulla.


title: 6. SS-vuoristodivisioona Nord

text: Heinäkuun 1941 alussa taisteluryhmä hyökkäsi neuvostoliittolaisten asemiin Sallassa. Suomalaisten menestyessä kokemattomien SS-miesten tulikaste epäonnistui täysin ja yksikkö menetti kahdessa hyökkäyksessä viisi pataljoonaa. Neuvostoliittolaiset tekivät myös vastahyökkäyksen ja onnistuivat saamaan SS-taisteluryhmä Nordin pakokauhun valtaan. SS-miehet jättivät aseensa, asemansa ja pakenivat taistelukentältä kärsien tappioina 86 kaatunutta, 232 haavoittunutta ja 147 kadonnutta. Sallan pakokauhuisesta SS-taisteluryhmästä tuli esimerkki siitä, ettei ”rodullisista ja ideologisista esikuvista” tule automaattisesti hyviä sotilaita ilman harjoitusta ja valmisteluja. SS:n johtaja Heinrich Himmler teki kuitenkin parhaansa, että tapaus pysyi pois julkisuudesta Saksassa.


title: 6. SS-vuoristodivisioona Nord

text: Loppukesästä 1941 uudelleen järjestäytynyt SS-taisteluryhmä Nord alistettiin suomalaisen Hjalmar Siilasvuon johtaman III armeijakunnan alaisuuteen. Uudelleenkoulutustarkoituksessa se jaettiin osiin, joista toiset ottivat rintamavastuun Kiestingin ja Louhen välisellä tiellä ja toisia taas harjoitettiin linjojen takana. Samanaikaisesti Nord kärsi tappioista, joita aiheuttivat sekä puna-armeija että punatauti. Siihen liitettiin 700 miehen vahvuinen täydennysosasto, tällä kertaa perusteellisesti koulutettuja SS-miehiä. Syyskuussa taisteluryhmästä tehtiin uusi divisioona jonka nimeksi tuli SS-divisioona Nord. Tällöin siitä tuli ainoa saksalaisista koottu SS-divisioona, joka alistettiin Saksan liittolaisen johtoon.


title: 6. SS-vuoristodivisioona Nord

text: Marraskuussa 1941 divisioona osallistui viimeiseen suureen yritykseen katkaista Muurmannin rata Louhen kohdalla. SS-prikaatinkenraali ja Waffen-SS:n kenraalimajuri Karl-Maria Demelhuber ilmoitti, että 1.–13. marraskuuta välisenä aikana hänen rykmenttinsä tuhosi 316 vihollisen bunkkeria taisteluissa sekä aiheutti viholliselle tappioita arviolta 900 kaatuneen ja 542 vangitun sotilaan verran. 7. SS-rykmentti aiheutti suuria tappioita Neuvostoliiton 426. jalkaväkirykmentille. Koska eteneminen oli hidasta ja aiheutti suuria tappioita sekä suomalaiselle divisioona J:lle että saksalaisille Siilasvuo keskeytti hyökkäysvaiheen marraskuun puolessa välissä.


title: 6. SS-vuoristodivisioona Nord

text: Joulukuun 1941 ja syyskuun 1944 välisenä aikana divisioona asettui asemasotaan Kiestingin ja Louhen välisen tien varrelle. Sen yksiköt tekivät kaukopartiomatkoja ja iskuja Neuvostoliiton asemiin. Divisioona puolustautui myös useita hyökkäyksiä vastaan.


title: 6. SS-vuoristodivisioona Nord

text: Kesäkuussa 1942 divisioonasta tehtiin 6. SS-vuoristodivisioona. Syyskuussa tanskalainen upseeri Gust Jonassen aloitti eliittikomppanian, SS-vapaaehtoishiihtokomppania Norjan () kokoamisen. Komppanian muodostivat norjalaiset, ruotsalaiset ja tanskalaiset sotilaat ja sitä käytettiin sissitehtävissä, kuten väijytyksissä ja kaukopartioissa helmikuusta 1943 alkaen.


title: 6. SS-vuoristodivisioona Nord

text: Saman vuoden heinäkuussa komppanian päällikkö Gust Jonassen kaatui taistelussa, mutta tammikuussa 1944 hiihtoyksiköstä tehtiin pataljoona. Aikaisemmin 1943 lokakuussa yksikköön oli liitetty norjalaisista koottu "Norjalainen poliisikomppania 2". Maalis–huhtikuussa 1944 poliisikomppania siirrettiin muualle, mutta hiihtopataljoonaan liitettiin uusi 150-miehinen täydennysyksikkö.


title: 6. SS-vuoristodivisioona Nord

text: Kesäkuussa 1944 Neuvostoliitto hyökkäsi voimalla. Norjalaiset vapaaehtoiset kokivat suuria tappioita, 300 miehestä 135 kaatui. Jäljellä olevat norjalaiset siirrettiin motorisoituun "SS-poliisikrenatööripataljoonaan 506". Samaan aikaan kun Suomi solmi erillisrauhan Neuvostoliiton kanssa, divisioona toimi takavartiona vetäytyvälle Saksan 20. vuoristoarmeijalle. Lapin sodan ajan divisioona vetäytyi 1 600 kilometrin matkan kohti Suomen ja Norjan rajaa käyden välillä viivytystaisteluita suomalaisten joukkojen kanssa.


title: 6. SS-vuoristodivisioona Nord

text: Joulukuussa 1944 divisioona ylitti rajan Norjan Mo i Ranassa, josta se siirrettiin junalla etelään. Ylitettyään Skagerrakin laivastosaattueessa divisioona saapui Tanskaan, jossa se uudelleenvarustettiin ja siirrettiin edelleen Kaakkois-Ranskaan. Siellä se ehti osallistua operaatio Nordwindiin, viimeiseen Saksan hyökkäykseen länsirintamalla. 6. SS-vuoristodivisioona Nord ei ehtinyt vaikuttaa operaation lopputulokseen, mutta yksi rykmenteistä onnistui tuhoamaan viisi yhdysvaltalaista komppaniaa Reipertswilleristä pohjoiseen.


title: 6. SS-vuoristodivisioona Nord

text: Sodan viimeisinä kuukausina divisioona taisteli Vogeeseilla ja Saarin ja Moselin jokien ympäristössä, kunnes huhtikuussa vetäytyi Wormsin ja Boppardin kautta Reinin yli aina Baijeriin saakka, jossa se antautui yhdysvaltalaisille joukoille.


title: Jääkiekon SM-liigan kuukauden pelaaja

text: SM-liigan kuukauden pelaaja on valittu syksystä 1993 lähtien. Valinnan tekevät "Jääkiekkolehti" ja SM-liiga ja valittu pelaaja palkitaan pronssisella pelaajapatsaalla, joka on kopio Kanada-maljassa olevasta pelaajasta.


title: Jääkiekon SM-liigan kuukauden pelaaja

text: Useimmiten palkinnon ovat voittaneet Aleksandr Barkov, Jan Čaloun, Juha-Pekka Haataja ja Tim Thomas, joille se on myönnetty kolmesti.


title: Inkee

text: Inkee (nimen rinnakkaismuoto on Inget, postiosoitteena "93470 Inget") on Taivalkosken kunnassa sijaitseva kylä, noin 25 kilometriä keskustasta koilliseen kunnan suurimman järven Kostonjärven rannalla.


title: Inkee

text: Kylässä toimi vuoteen 2012 asti oma koulu. Alun perin koulurakennus valmistui vuonna 1953 opetuskäyttöön. Koulun rakentaminen aloitettiin sotavuosien jälkeen, mutta urakoitsijan konkurssiinmenon johdosta rakennustyömaa jäi kesken kolmeksi vuodeksi. Taivalkosken kunnan rakennusmestarina vuosina 1952–1953 toiminut Kalle Päätalo haki työmaalle uutta mestaria, ja valituksi tuli hänen tuntemansa tamperelainen rakennusmestari, joka jatkoi koulun rakennustöitä vuonna 1952.


title: Margareten

text: Margareten on Itävallan pääkaupungin Wienin 5. kaupunginosa ("Gemeindebezirk"). Kaupunginosa irrotettiin vuonna 1861 Wienin 4. kaupunginosasta ja siitä muodostettiin itsenäinen kaupunginosa. Margaretenia rajaavat Mariahilfin, Favoritenin, Meidlingin ja Wiedenin kaupunginosat.


title: Margareten

text: Margareten on Wienin kaupunginosista kaikkein tiheimmin asutuin. Kaupunginosassa asuu yli 25 000 ihmistä yhtä neliökilometriä kohden. Aikojen saatossa kaupunginosan väkiluku on heittelehtinyt. Vuonna 1896 Margaretenissa asui noin 54 000 ihmistä. Seuraavan kolmenkymmenen vuoden aikana väkiluku kaksinkertaistui: vuonna 1900 kaupunginosan rajojen sisällä asui keskimäärin 107 810 ihmistä. Sen jälkeen väkiluku lähti laskuun, muun muassa tiukentuneiden asumisvaatimusten vuoksi. Kaupunginosan nykyinen asukasluku on vuoden 1896 tasolla.


title: Margareten

text: Vuonna 2001 Margaretenin asukkaista noin 23,2 prosenttia oli jonkin muun maan kuin Itävallan kansalaisia. Suurimman ulkomaisen ryhmän muodostivat serbialaiset ja montenegrolaiset, joita oli yhteensä noin seitsemän prosenttia väestöstä. Seuraavaksi suurin ulkomainen ryhmä oli turkkilaiset, noin 4,4 prosentilla. Vuoden 2001 tutkimuksessa 64,4 prosenttia kaupunginosan asukkaista ilmoitti arkikielekseen saksan. Seuraavaksi eniten puhuttiin serbiaa (10,2 %), turkkia (7,6 %), kroatiaa (3,4 %) ja unkaria (1,1 %).


title: Margareten

text: Yleisin uskonto Margaretenissa on katolisuus, jota tunnustaa noin 42,2 prosenttia kaupunginosan väestöstä. Sen jälkeen tulevat islam (11,9 %) ja ortodoksisuus (9,6 %).


title: Tate Modern

text: Tate Modern on modernin taiteen museo Lontoossa. Se on osa englantilaista taidemuseoiden verkostoa, jossa ovat mukana Tate Britain Lontoossa, Tate Liverpool ja Tate St Ives. Tate Modern on maailman suosituin nykytaidetta esittävä museo, sillä museossa vierailee vuosittain 4-5 miljoonaa näyttelyvierasta.


title: Tate Modern

text: Näyttelytila on avattu vuonna 2000 entisen voimalaitoksen tiloihin. Museon pysyvä kokoelma on sijoitettu 3. ja 5. kerrokseen, joihin on ilmainen pääsy. Neljännessä kerroksessa on suuri tilapäisten näyttelyiden tila.


title: Tate Modern

text: Museossa on esillä kansainvälistä modernia ja nykytaidetta, muun muassa Claude Monet’n, Henri Matissen Salvador Dalín, Louise Bourgeois’n, Roy Lichtensteinin, Doris Salceon ja Pablo Picasson teoksia.


title: Tate Modern

text: Tate Moderniin johtaa Thames-joen ylitse Millennium Bridge -silta.


title: Heittokoukku

text: Heittokoukku on köysi, jonka päähän on kiinnitetty ankkurin tyylinen neli- tai kolmikourainen koukku. Koukku voidaan heittää johonkin, jolloin se jää hyvin kiinni, jonka jälkeen köyttä pitkin voidaan kiivetä. Heittokoukkuja käyttävät yleensä armeijan erikoisjoukot. Niiden käyttämät koukut toimivat usein moottorilaukaisulla.


title: Salaattikastike

text: Salaattikastike on salaatin kanssa tarjottavaksi tarkoitettu kastike. Niitä valmistetaan muun muassa öljy-, kermaviili- ja sinappipohjaisina eri tavoin maustettuna. Erilaisten salaattien kanssa sopivat erilaiset kastikkeet, ja aina salaatti ei kastiketta kaipaa lainkaan. Salaattikastike tarjotaan joko erikseen tai valmiiksi salaattiin sekoitettuna.


title: Sven-Erik Bäck

text: Sven-Erik Bäck (16. syyskuuta 1919 – 10. tammikuuta 1994) oli ruotsalainen klassisen musiikin säveltäjä. Hän syntyi Tukholmassa.


title: Sven-Erik Bäck

text: Bäck opiskeli vuosina 1939–1943 Kuninkaallisessa musiikkiakatemiassa. Vuosina 1940–1945 hän sai sävellyksenopetusta Hilding Rosenbergilta. Vuonna 1951 hän matkusti Roomaan opiskelemaan Goffredo Petrassin johdolla.


title: Sven-Erik Bäck

text: Bäck kuoli Tukholmassa 74-vuotiaana. Hänen tuotantoonsa kuuluu kolme kamarioopperaa, konserttoja, kamarimusiikkia ja muuta musiikkia.


title: Jim Gray

text: James Nicholas ”Jim” Gray (12. tammikuuta 1944 – katosi merellä 28. tammikuuta 2007) oli johtava yhdysvaltalainen tietojenkäsittelytieteilijä. Vuonna 1998 hänelle myönnettiin Turing-palkinto. Hän oli valmistunut Kalifornian yliopistosta ja toimi katoamisensa aikaan Microsoftin tutkijana San Franciscossa. Hän sai lisäksi mainetta muun muassa Kalifornian yliopiston luennoitsijana.


title: Jim Gray

text: 28. tammikuuta 2007 Gray lähti purjehdusretkelle Farallonsaarille San Franciscon edustalla tarkoituksenaan sirotella äitinsä tuhkat mereen. Hänet tunnettiin kokeneena purjehtijana. Kun Gray ei palannut takaisin odotettuun aikaan eikä hänen puhelimeensa saanut yhteyttä, hänen vaimonsa teki katoamisilmoituksen vielä samana iltana. Laajoissa etsinnöissä veneestä tai Graystä ei löydetty minkäänlaisia merkkejä, vaikka avuksi oli otettu monia teknologian keinoja. Gray julistettiin kuolleeksi vuonna 2012.


title: Sastamalan kirkko

text: Sastamalan Pyhän Marian kirkko on Sastamalan Karkussa sijaitseva 1400-luvun lopulla rakennettu harmaakivikirkko, jolla on suuri kansallinen perinnearvo. Se pyhitettiin keskiaikaiseen tapaan Neitsyt Marialle. Paanukattoisen kivikirkon pohjoissivuun liittyy sakaristo. Runkohuoneen länsipäädyn ikkuna-aukot ovat alkuperäiset, muu aukotus on joko muurattu umpeen tai avattu myöhemmin. Tynnyriholvatussa kirkkosalissa on harvinainen maalattia. Kirkossa ei järjestetä enää säännöllisiä jumalanpalveluksia, mutta se toimii kesäisin Suomen tiekirkkona ja siellä järjestetään satunnaisesti kaste- ja vihkitilaisuuksia. Sastamala Gregoriana on kirkossa jokavuotinen musiikkitapahtuma.


title: Sastamalan kirkko

text: Kirkko sijaitsee noin kahdeksan kilometrin päässä Sastamalan keskustasta Vammalasta ja noin kahden kilometrin päässä seututie 249:ltä, jolta on opastus kirkolle.


title: Sastamalan kirkko

text: Sastamalan kirkon syntyhistorioita on ollut yhtä monta kuin kertojiakin. Viimeisetkään tutkimukset eivät vieläkään ole avanneet kirkon varhaisvaiheita aukottomasti, mutta joitakin aiempia väitteitä on voitu kumota. Seurakunta on suomalaisittain vanha, sillä varhaisin asiakirjamerkintä seurakunnasta on vuodelta 1328, ja verotusjärjestelmästä voi päätellä sen syntyneen joskus 1200-luvun lopulla. Sastamala mainitaan 1200-luvun Pyhän Henrikin legendassa, joka kertoo 1150-luvun tapahtumista.